Trailer Call of Duty Diharamkan Di China Kerana Ada Rakaman Peristiwa Tiananmen Square, Digantikan Di Seluruh Dunia

Minggu lalu, kita telah disajikan dengan trailer pertama Call of Duty: Black Ops Cold War. Trailer tersebut tidaklah memaparkan sebarang gameplay, sebaliknya menunjukkan rakaman-rakaman dunia sebenar sepanjang konflik Perang Dingin (1947-1991).
Walau bagaimanapun, trailer tersebut telah diharamkan di China kerana ia turut memaparkan rakaman peristiwa Tiananmen Square pada tahun 1989 — iaitu sebuah protes pro-demokrasi terhadap kerajaan komunis China. Tiada angka rasmi didedahkan, namun konflik ini dikatakan telah mengorbankan ribuan nyawa.
Pada asalnya, trailer pertama Call of Duty: Black Ops Cold War adalah berdurasi 2:02, dimuatnaik secara rasmi di channel Youtube Call of Duty dan Xbox, seterusnya dimuatnaik semula di channel-channel media lain seperti IGN dan Gamespot. Namun, pada 21 Ogos, video asal itu sebenarnya telah dipadamkan, dan digantikan dengan trailer baharu di kedua-dua channel rasmi tersebut.
Trailer baharu ini semestinya bukan trailer tambahan, tetapi sebenarnya adalah trailer ganti yang hanya berdurasi hanya 1:00. Tentunya, trailer terbaharu ini tidak lagi memaparkan rakaman peristiwa Tiananmen Square (dan beberapa rakaman lain) seperti yang ada dalam trailer asal.
Ini trailer asal yang masih boleh ditonton di channel IGN:

Ini pula trailer baharu yang sudah diganti di channel rasmi Call of Duty:

Terima kasih, Kotaku.


Ninja Mula Stream Di Youtube Selepas Penutupan Mixer

Tengah malam tadi, Tyler “Ninja” Blevins telah kembali ke Youtube untuk mengadakan livestream beliau. Seperti biasa, Ninja bermain Fortnite untuk mengubat kerinduan para peminatnya.

https://t.co/r3BxaPPabY— Ninja (@Ninja) July 8, 2020

FIRST YOUTUBE STREAM EVER THIS IS LIT https://t.co/r3BxaPPabY— Ninja (@Ninja) July 8, 2020

Ini merupakan sesi livestream pertama Ninja selepas pengumuman penutupan Mixer, satu platform livestream di bawah syarikat Microsoft yang pada asalnya bermatlamat untuk menyaingi Twitch dan Youtube dalam industri game streaming.
Bulan lalu, Microsoft telah mengumumkan penutupan Mixer kerana platform tersebut tidak mendapat sambutan — seterusnya bakal mengadakan kerjasama dengan Facebook Gaming. Penutupan Mixer ini sekaligus menandakan yang beberapa streamer yang telah menandatangi perjanjian eksklusif dengan platform itu sebelum ini, seperti Ninja dan Shroud, bebas untuk memilih mana-mana platform yang ingin mereka adakan sesi livestream.
Dan seperti dijangka, Ninja pada malam tadi telahpun kembali ke Youtube, memandangkan beliau sudahpun mempunyai subscribers yang ramai di platform milik Google itu.
Walau bagaimanapun, buat masa ini, sesi livestream Ninja di Youtube ini kelihatan seperti hanya pilihan peribadi. Ninja dan Youtube nampaknya tidak (atau belum) mengumumkan sebarang kerjasama rasmi. Pastinya, di belakang tabir, banyak platform yang cuba mendapatkan kerjasama eksklusif dengan streamer popular itu.
Semestinya Ninja tidak akan kembali ke Twitch. Ninja sebelum ini sudahpun “bercerai” dengan Twitch kerana merasakan platform tersebut “terlalu toksik”.
Dengan platform manakah korang rasa Ninja bakal jalinkan kerjasama? Letakkan jangkaan korang di ruangan komen.


DotA 2: ESL One Frankfurt 2016, Dari Manila Ke Frankfurt Pula!

Kecewa pasukan pilihan korang tak menang pada ESL One Manila 2016? Relaks, jangan risau, banyak lagi pertandingan pada tahun ni.

Bersedialah wahai peminat DotA 2, pertandingan ESL seterusnya akan datang tidak lama lagi. ESL One Frankfurt 2016 akan diadakan pada 18-19 Jun 2016. Bertempat di Commerzbank-Arena, Frankfurt, German – pertandingan ini menyediakan hadiah wang tunai terkumpul sebanyak RM 980,000.
Sama seperti ESL One Manila, 8 pasukan yang akan bertanding, dengan 3 daripadanya adalah melalui jemputan manakala 5 lagi pasukan melalui peringkat kelayakan.

Setakat ini sudah ada 7 pasukan yang mengesahkan penyertaan dan masih menunggu wakil dari China yang akan menyertai ESL One Frankfurt ini.  Antara pasukan yang menyertai ESL kali ini ialah Alliance, Navi, Fnatic, OG, Vega Squardron, compLexity dan juga Team Liquid.
Fnatic masuk lagi tu guys, harap dapat berikan sokongan yang tidak berbelah-bahagi kepada mereka.
ADIOS!!


Black Myth: Wukong Didedahkan Akan Keluar Tahun 2024

Pada tahun 2020, Black Myth: Wukong pernah mengeluarkan trailer pertama yang memaparkan game seperti Dark Souls. Selepas beberapa bulan tanpa berita, pembangun kembali dengan berita terbaru.

Pembangun indie dari China, Game Science telah mengeluarkan filem pendek menerusi saluran YouTube rasmi mereka bersempena sambutan Tahun Baharu Cina. Jika korang tonton sampai habis, di penghujung video didedahkan musim panas 2024 sebagai tahun pelancaran game tersebut. Ia mungkin akan hadir antara akhir bulan Jun dan akhir bulan September.
Bagi soalan mengenai platform manakah akan dikeluarkan, Game Science berkata menerusi bahagian FAQ bahawa ia akan dikeluarkan di PC dan “konsol-konsol mainstream lain”.


Jangan Jadi Rambo Tembak Sana Sini Bila Main Death Stranding Nanti – Kata Hideo Kojima

Kalau dah trailer pun tunjuk jadi posmen / jejaka courier aje, bila masa nak tembak-menembak pun! lol

Seperti kebiasaan trailer-trailer Hideo Kojima sebelum ini, trailer terbaru Death Stranding yang dipertontonkan di E3 2018 baru-baru ini turut dipenuhi misteri dan persoalan!

Dalam trailer yang dipertontonkan di E3 2018 baru-baru ini, karakter Sam yang dilakonkan oleh Norman Reedus dilihat merentasi pelbagai lanskap planet ataupun dunia asing Death Stranding dengan membawa bungkusan dan barangan. Ada satu ketika, Sam dilihat turut mengangkat mayat (?).

Selepas sekuens tersebut, baru kita dapat melihat bagaimana Sam cuba melepasi ancaman musuh-musuh bebenang asap hitam, menggunakan kuasa janin dalam tabung kaca dan sinaran lampu IKEA yang dipakai di bahu Sam – sebelum akhirnya lenyap dibaham kuasa gelap. Percayalah, penjelasan penulis tak sepelik imaginasi Hideo Kojima dalam menyampaikan babak tersebut. Korang kena tengok sendiri untuk percaya.
Bagaimanapun, gameplay trailer tersebut tidak pula menunjukkan babak berlawan dengan musuh-musuh gelap tersebut. Kenapa ye?

Hideo Kojima menjawab persoalan ini dalam satu temuramah bersama Geoff Keighley di E3 2018. Beliau berkata, pemain tidak patut mengambil pendekatan berperang di dalam game Death Stranding ini – walaupun terdapat elemen gameplay tembak-menembak di dalamnya.
Jika dilihat kepada francais Metal Gear Solid yang diarahkan beliau sebelum ini, Kojima akan cuba memberikan kebebasan kepada pemain untuk menyelesaikan misi-misi dalam game tersebut melalui pelbagai cara. Samada melalui taktik berperang tembak-menembak, ataupun pendekatan stealth tanpa bunuh – semuanya boleh dilakukan, jika pemain tersebut menginginkannya atau boleh terfikirkannya.

Dalam satu temuramah lain, Mads Mikkelsen berkata, “Death Stranding adalah sebuah game kolaborasi. Tujuan utama game ini bukanlah untuk berlawan dan menewaskan musuh – sebaliknya menghubungkan dunia!”

Kitorang sendiri masih tertanya-tanya walaupun sudah sekian lama mengikuti subReddit Death Stranding yang masih cuba merungkai misteri trailer-trailer, poster-poster yang telah diumumkan oleh Kojima Productions.
Yang pasti, Hideo Kojima sudah berjaya mencipta fenomena misteri menyelubungi game terbarunya ini. Hanya masa akan menentukan samada ianya akan serasa berbaloi apabila berjaya dirungkai nanti. Harap Kojima-san akan mula menjawab beberapa persoalan yang masih buat kita semua kelam ini.
Death Stranding sedang dibangunkan bagi platform PlayStation 4. Tiada tarikh pelancaran diumumkan buat masa ini.


Overwatch: Boleh Beli or Boleh Blah!?

Aihh, ketagih sungguh penulis kitorang bermain Overwatch sampai demam batuk bagai! Sampaikan tertunda artikel Boleh Beli or Boleh Blah!? kali ini! Jom, jom kita baca apa kata Liza Langkasuka bermain Overwatch!
Dulu bila saya bercita-cita nak jadi seorang gamer, syarat-syarat saya bagi sesebuah game adalah, A) single-player campaign supaya boleh save game dan sambung balik nanti, B) tidak bergantung pada online connection, dan C) game yang tidak sampai menjejaskan kesihatan saya (ehem!).
Overwatch, game IP terbaru dari syarikat terkemuka Blizzard, adalah bukti bahawa suatu idea yang sangat menyeronokkan dapat mengubah tabiat gamer seperti saya. Hmmm, Overwatch juga menunjukkan azam dan tekad saya langsung tidak kuat. Ataupun mungkin kesan sampingan dari ubat batuk inilah yang punca sebenar?
Overwatch, Boleh Beli or Boleh Blah!? Meh, jom layan!
Mata Pharah cantik lah… :3
Blizzard sudah lama berniat mengeluarkan satu game dengan genre shooter, sejak tamatnya projek Starcraft: Ghost. Projek Titan, yang diusahakan sejak tahun 2007, merupakan satu game berkonsep massive multiplayer online (MMO) sci-fi shooter yang agak setaraf Destiny atau The Division, tetapi juga berlainan dari game Blizzard paling terkemuka iaitu fantasi MMO, World of Warcraft.
Walaupun projek Titan akhirnya diberhentikan, kebanyakkan seni karya dan reka bentuk telah lulus masuk ke dalam Overwatch. Game first person shooter (FPS) ini ditayangkan di pameran tahunan BlizzCon 2014 dan mendapat sambutan yang sangat hebat!

OK, Nampak Menarik! Overwatch Ini Pasal Apa?
Game ini mengikut genre team-based FPS yang dulunya diasaskan oleh game Team Fortress 2 dari syarikat Valve. Ia berdasarkan kerjasama setiap individu dalam satu pasukan, masing-masing mengikut peranan dan kebolehan, untuk mencapai objektif tertentu. Overwatch juga boleh dikatakan ada sedikit citarasa Multiplayer Online Battle Arena (MOBA). Semua karakter-karakter Overwatch terbahagi mengikut kelas tertentu. Setiap karakter ada pelbagai keupayaan serangan yang unik dan satu serangan ultimate yang perlu dicas sebelum dapat digunakan.
Setelah pengumumannya, Blizzard telah bergiat aktif untuk mempromosikan game dengan informasi jalan cerita, karakter terbaru, dan juga lebih banyak lagi combat maps yang didedahkan sedikit demi sedikit. Demi menepati janji tarikh keluaran 24 Mei 2016, game mode Competitive Mode telah ditangguh sehingga lewat bulan Jun. Bagi saya, apa yang ada sekarang pun memang sudah agak menarik!
Hmm, Jadi Macam Mana Nak Main?
Dari pandangan kasar, Overwatch kelihatan straight-forward. 12 gamer dibahagikan kepada dua pasukan bertentangan dalam salah satu dari 12 kawasan pertarungan atau combat maps yang bagaikan direkacipta oleh para artis animasi Disney atau Dreamworks. Setiap map ada objektif tertentu, seperti mengiringi kereta muatan, menjajah dan mengawal tempat, atau gabungan antara kedua-duanya.
Setiap combat map ada tema unik dan juga sedikit cerita tersirat…
Setiap gamer boleh pilih antara 21 watak hero yang sedia ada (setakat ini). Semua skillset untuk setiap hero boleh sedia diguna tanpa memilih lengkapan senjata lebih kuat atau belian barangan pay-to-win. Skillset hero boleh disusun, tapi tidak terhad, kepada empat jenis kelas berbeza:

Offense: kalau style lawan korang jenis yang suka mara ke hadapan dan mengejar first blood.
Defense: untuk gamer yang giat mempertahankan tempat kubu dengan penuh kesabaran.
Tank: adalah golongan yang terkuat dan mempunyai health points tertinggi.
Support: yang bertekad untuk menolong atau memulihkan nyawa rakan.

Selepas menghabiskan satu pusingan pertarungan, korang akan diberikan markah experience points. Sebagaimana tinggi jumlah markah adalah mengikut menang atau kalah pusingan, masa mengerjakan objektif, tahap ratio KD, dan sebagainya. Markah dikumpul secara automatik dan menaikkan level tanda pengalaman. Setiap kali korang mendapat level baru, satu hadiah loot box dijamin tiba!
Hadiah dari loot box adalah sama ada Common, Rare, Epic, atau Legendary!
Secara am, hadiah loot box merupakan pelbagai barang-barang kosmetik seperti gambar spray, emotes, dan lain-lain. Kebanyakannya adalah sangat menarik ataupun agak lucu, tapi semuanya memang memaparkan ciri-ciri terperinci personaliti setiap karakter. Contohnya, jika korang mendapat hadiah ternilai legendary skin Okami Hanzo, serangan ultimate dia bukan lagi bayang-bayang naga biru tapi hantu serigala putih!

Antara ciri-ciri yang paling syok sekali dalam Overwatch adalah tayangan video replay, Play of the Game (PoTG). Inilah peluang untuk seorang gamer yang mendapat aksi paling menarik atau luar biasa dalam pusingan tersebut. Contohnya hero Genji ini (video di atas) berjaya mendapat serangan multi-kills! PoTG juga merakamkan highlights seperti serangan shutdown, serangan sampai pihak lawan jatuh terkeluar map (ahahaaa!), kelas Support yang paling tegas memulihkan nyawa pasukan, dan sebagainya!
Cun! Tapi Apa yang Beza Sangat Dari FPS Lain?
Walaupun sebuah game yang mengikut genre shooter, Overwatch tidak mempunyai mana-mana pertarungan death match buat masa kini. Semua combat map mempunyai objektif tertentu. Jika korang mengabaikan tempat sudut atau kereta muatan demi mengejar status MVP, terjamin akan jadi punca kekalahan! Oleh sebab menyelesaikan objektif adalah sangat penting, game ini sangat memberi tumpuan kepada teamwork.
Sudilah cuba Hero ku? Pilihlah yang mana satu ~
Seperti yang dikatakan, ada 21 karakter yang boleh dipilih dari 4 jenis kelas, tapi keupayaan mereka tidak terhad kepada kelas tersebut. Contohnya hero kelas Offense, Soldier: 76. Dia mengunakan senapang assault tapi juga ada alat pemulihan biotic field. Alat ini juga boleh memulihkan rakan sepasukan, justeru Soldier: 76 boleh memainkan peranan Support untuk sementara waktu. Percayalah, apabila bermain Overwatch, memang wajib ada seorang rakan yang boleh menjaga dari belakang.
Hero Zenyatta pula mempunyai masa tembakan pantas dan boleh menyerap nyawa musuh. Malangnya, ramai tidak berprihatin sebab robot sami ini adalah dari golongan kelas Support dan mempunyai tahap health points yang rendah. Tetapi apabila ia diberi perlindungan Symmetra dan perisai Torbjorn, dia menjadi cukup bertahan untuk mengetuai pertarungan! Tambah-tambah lagi dengan perangsang naik kuasa dari hero Mercy!

Salah satu contoh teamwork adalah dari karakter saya paling suka (dan juga dianggap antara yang paling menjengkelkan) iaitu hero Mei. Dia boleh semburkan salji sejuk, mendirikan dinding ais, dan membeku menjadi ais batu untuk memelihara diri sendiri. Kalau dibandingkan dengan letupan ultimate hero D.Va atau naga biru hero Hanzo, kuasa Mei bukannya macam best sangat. Bahkan, apabila nak bertarung secara seorangan, Mei adalah agak lemah.
Tetapi dalam koordinasi kerjasama pasukan, Mei boleh berperanan penting. Sini di mana serangan ultimate ribut salji dapat membeku hero Reinhardt dan pasukannya dari maju ke kawasan objektif. Justeru, pihak rakan Mei pula menggunakan turret laser Symmetra, turret kuat Torbjorn, dan juga turret Bastion untuk menghapuskan serangan musuh.

Bila dua serangan ultimate bergabung kuasa, ianya bukan saja sangat indah dilihat tapi juga boleh menjadi tayangan Play of the Game! Sini Hero Zarya menunggu kesempatan untuk membaling bola hitam sedutan kuat yang menggabung dan menyekat pihak lawan. Tetapi kuasanya tidak seberapa kuat untuk menyebabkan maut. Dengan kerjasama hero Roadhog dan semburan senapang shotgun damage tinggi di jarak dekat, kawasan objektif akhirnya berjaya dapat ditawan!
Kebanyakkan strategi-strategi seperti ini berasal dari eksperimentasi, kebetulan, atau imaginasi gamer sendiri dan tidak diterangkan bulat-bulat oleh Blizzard. Overwatch juga ada menjelaskan apa kekurangan komposisi pasukan sebelum mana-mana pusingan bermula, jika korang tidak ada hero kelas Support atau terlalu banyak karakter dari kelas Tanker.
D.Va serbu masuk tempat Geng Turret buat khemah!
Tapi kalau tak nak Support atau Tanker pun takpa! Sukahatilah buat banyak Bastion atau Torbjorn, jom pergi camping!
Hmm, Tapi Kenapa Tak Ada Story Mode?
Game ini mengikut kebanyakkan genre online-multiplayer yang tidak mempunyai kempen single-player, seperti game Titanfall, Evolve, dan Rainbow 6: Siege. Dalam satu temuduga dengan Kotaku, pengarah game Overwatch Jeff Kaplan menerangkan bahawa Blizzard merasakan bahawa memasukkan kempen seperti berikut akan menghalang tumpuan Overwatch sebagai satu game multiplayer yang cukup.
Selain dari beberapa dialog khas dan kandungan easter eggs tersirat dalam game tersebut, Blizzard juga telah banyak mengiklankan jalan cerita dunia Overwatch secara off-game seperti novel grafik dan animasi di pelbagai sumber media seperti laman web rasmi, Twitter, dan YouTube.
Blizzard akan keluarkan beberapa isu novel grafik secara percuma! Ketahuilah siapakah hero-hero Overwatch!
Dengan maskot promosi hero Tracer dan hero Soldier: 76 dalam ruangan tutorial, Blizzard tidak mementingkan mana-mana satu hero sebagai watak utama keseluruhan game. Sebaliknya, game nih menggalakkan gamer untuk mencuba dan membuat eksperimen demi mendapatkan karakter atau kombinasi pasukan yang paling sesuai.

OK! Ape Lagi Yang Kena Tahu?
Seperti yang dah dijelaskan, Overwatch adalah game tanpa kempen single-player. Bahkan dari segi kandungan dan ciri-ciri fungsi, ianya agak simplistik, terutamanya bila dibandingkan dengan game multiplayer lain seperti PvZ: Garden Warfare 2 atau Battleborn. Lebih-lebih lagi ianya dijual dengan harga setaraf game pangkat AAA.
Sistem group exit dalm pertengahan pusingan dalam game console pula macam ada kelainan dari game PC. Saya perasan bila kiteorang dalam satu group dan ketua group pilih untuk keluar dari match yang sedang berlangsung, hanya dia yang dapat beredar. Member kumpulan pula masih di dalam combat map sehingga setiap seorang bererdar secara sendiri dan kena dimintak invite semula.
Seni latar gambar pertarungan diterima dengan sangat baik oleh para peminat. Seni aksi pertarungan pula mungkin rasa agak terlalu rancak dan berterabur. Jangan salah sangka, saya sangat suka special effects hebat Overwatch yang berwarna warni. Letup boom? Ada! Nak laser berasap? Boleh! Nak mati, tuh die skrin nak pecah! Kadang-kadang ianya agak keterlaluan sampai susah nak fokus pada musuh di depan.
Tak tau siapa nak kejar dulu, spam kuasa deflect Genji banyak-banyak!
Wow, Jadi Overwatch Ini Boleh Beli or Boleh Blah!?
BOLEH BLAH! – Sebagai game online multiplayer, Overwatch sentiasa memerlukan sambungan Internet yang stabil demi mengelakkan padah lagging. Game ini juga tidak mempunyai kempen single-player. Dan kalau mencari legendary skin, korang mungkin kena banyak grinding untuk menaikkan level baru. Jikapun korang boleh beli loot boxes secara mikro-transaksi, peluang hadiah kosmetik yang terbaik adalah mengikut nasib.
BOLEH BELI! – Jika korang suka game genre FPS, mana-mana game genre FPS, game Overwatch memang sangat padan! Tak kira kalau korang gamer berpengalaman, baru belajar, atau masih cuba sedaya upaya meningkatkan purata KD (macam saya, uuu…). Game nih sangat menarik dengan keupayaan setiap watak hero adalah amat unik dan mod gameplay yang mengalakkan team-based plays, apa-apa pun keadaan boleh berubah dalam sekelip mata.
Dengan latar lagu soundtrack yang indah, persekitaran peta penuh dengan ciri-ciri terperinci, dan juga beberapa dialog pendek yang menarik antara karakter-karakter tertentu, Overwatch adalah game penuh dengan interaksi yang sangat merangsang di sebalik satu atau dua kelemahan kecil yang boleh dipandan ringan.
Satu lagi ciri Overwatch adalah kebolehan untuk bertukar ke karakter lain dalam pusingan yang sama. Pasukan korang mungkin boleh bermula dengan komposisi seimbang dari semua kelas, tetapi jika asyik disebat oleh kumpulan turret Symmetra dan sniper Widowmaker, jangan segan untuk bertukar ke watak hero lain. Kalau dalam situasi sebegini, sediakanlah 2 atau 3 hero Winston yang boleh lompat mengejar tempat sniper dan senjatanya yang penuh dengan cas elektrik boleh menghanguskan turret.
Pendek kata, kalau main satu karakter saja akan jadi rugi tau!
Oh, dan bersedialah untuk Competitive Mode yang akan datang! Terima kasih pada Ewan Rezwan kerana berkongsi rakamannya sebagai spectator dalam satu friendly match Clan Ukhwah!

– Ada beberapa ciri-ciri penting yang boleh diperbaiki, seperti fungsi group exit dan invites untuk game console.
– Kalau boleh, nak mintak special effects boleh diperlahankan sikit. Kadang-kadang nih terfikir sedang bermain game atau tersedut masuk wayang Micheal Bay.
– Tanpa kempen single-player atau keupayaan untuk bermain offline, tepuk dada dan tanyalah jika ianya berpatutan untuk bayar harga setaraf game AAA.
– Tolonglah nerf-kan Bastion dan turret Torbjorn!
+ Game IP terbaru Blizzard telah banyak menunaikan janji sebagai sebuah game yang hebat dan berlawak aneh lucu.
+ Statistik pusingan pertarungan tidak seberapa menekankan purata KD tapi lebih mengalakkan koordinasi pasukan dan fokus pada objektif.
+ Play of the Game dan video Highlights! Dan juga kiteorang boleh undi untuk pemain terbaik, walaupun bagi pihak musuh! Blizzard memang pandai mempelawa generasi golongan Facebook!
+ Lebih banyak kandungan baru (dan percuma!) akan datang, termasuk watak hero, combat maps, mod game, dan tidak juga lupakan Competitive Mode!


Asus Memperkenalkan GPU Docking Station Dan Tetikus ROG Baru!

GPU docking station ini adalah sama seperti yang diperkenalkan oleh Razer. External GPU dock dari Asus ini diberi nama ROG XG2 dan boleh digunakan bersama sebarang laptop.
Nampaknya Asus tidak mahu ketinggalan dalam menyediakan para gamer pilihan dalam pasaran GPU external. Tidak seperti Razer yang bakal menggunakan USB Type-C sebagai connection, Asus telah memilih untuk menggunakan sesuatu yang proprietari. Menurut Asus, ROG XG2 bakal mengunakan signal terus dari PCIe untuk berhubung dengan PC.
Dengan kehadiran 2 jenis GPU external, pasti pengeluar lain akan cuba untuk memasuki pasaran ini. Satu kemajuan yang sangat menarik dalam alatan komputing!
Tidak cukup dengan sistem docking yang baru ini, Asus turut mengeluarkan satu sistem baru untuk tetikus yang diberi nama ROG Spatha! Apa yang diperkenalkan oleh tetikus ROG Spatha ialah kebolehan untuk menukar dan mengubahsuai switches untuk tetikus tersebut.
Ini membolehkan para gamer mengubahsuai respon dan feel tetikus gaming mereka. Sesungguhnya ini sesuatu yang biasa dalam papan kekunci gaming tetapi adalah baru dalam tetikus gaming!


Sony Jemput Penyanyi Rap Terkenal Korea Untuk Menyanyikan Lagu Berjudul “Only On PlayStation”

Only on PlayStation, yo.

Pasaran PS4 makin mendapat sambutan meriah dan sekaligus menguatkan jenama PlayStation di Korea Selatan yang selalunya didominasi oleh PC dan mobile. Oleh itu, Sony Korea mahu memastikan PS4 sentiasa di hati pemain Korea Selatan dengan pengiklanan yang berkesan.
Pengiklanan berkesan itu adalah…? Ya, satu lagu didedikasi khas tentang keseronokan bermain PS4 bersama-sama game eksklusif PlayStation yang dinyanyikan oleh penyanyi rap popular, Lee Joon-Kyung (lebih dikenali sebagai Dok2) dan video ini diterbitkan di saluran YouTube PlayStation Korea.
Mari kita saksikan muzik video “Only on” di bawah:
https://www.youtube.com/watch?v=RQeprq8NWT8
Lepas saya tengok muzik video ini, saya rasa macam nak rembat saja rantai logo PS besar yang Dok2 pakai itu. Bling, bling tau!
Jadi, apa pendapat korang tentang pengiklanan kreatif ini? Berjayakah Sony menarik perhatian pemain di Korea Selatan dengan lagu rap ini? Ingat, Only on PlayStation!


Tunic – Tampilkan Game Ala Zelda Dengan Seekor Musang Sebagai Hero!

Tunic, yang dikenali sebagai Secret Legends pada awal 2015 kini dipertontonkan di E3 2017.

Tunic meletakan korang sebaga seekor musang di dalam dunia isometric platform dan pixellated. Mengembara merentasi dunia ini, melawan raksasa-raksasa purba dan selesaikan puzzles – macam game Zelda kan?

Tunic dibangunkan oleh Andrew Shouldice, dan game ini dijangka akan dilancarkan pada 2018 bagi platform Mac, Windows dan “consoles” yang masih dalam perbincangan.


Call of Duty: Modern Warfare 2 Campaign Remastered Telah Mendapat Rating Di Laman Web PEGI

Siapa yang tidak suka dengan game-game yang terbaik di zamannya, di-remastered ke konsol generasi masakini, ya tak?

Badan yang memberikan rating game untuk pasaran Eropah, PEGI telah memuatnaik rating untuk Call of Duty: Modern Warfare 2 Campaign Remastered untuk PS4. Rasanya tidak perlu penjelasan tentang game ini, kerana judulnya sudah cukup jelas.
Membuatkan berita ini bertambah menarik, laman tersebut telahpun dipadamkan, menandakan yang kemungkinan PEGI termuatnaik terlalu awal, dan Activision tidak mahu mengumumkan sekarang.

Berita ini juga pastinya telah menguatkan khabar angin sebelum ini yang melaporkan tentang Modern Warfare 4 yang akan dilancarkan pada tahun ini akan menggunakan campaign dari Modern Warfare 2, yang semestinya akan di-remastered.
Kita nantikan saja pengumuman rasmi daripada Activision.
Nampaknya Activision bakal meneruskan langkah remastered mereka untuk siri Modern Warfare. Sebelum ini Modern Warfare yang pertama telah di-remastered dan dimasukkan sekali dalam pembelian Infinite Warfare, kemudian ia mula dijual secara berasingan, dan seterusnya kini sedang diletakkan sebagai antara game percuma dalam langganan PlayStation Plus.


Perjanjian PES Dengan Konami Dilaporkan Menghalang Barcelona Untuk Menyertai Kejohanan FIFA 20

Sepanjang seminggu yang lalu, kesemua 20 pasukan bola sepak dalam liga tertinggi Sepanyol, iaitu La Liga, telah mengambil bahagian dalam pertandingan online amal FIFA 20.
Pertandingan yang dianjurkan oleh selebriti dari negara itu, Ibai Llanos, berlangsung setelah kesemua jadual bola sepak liga itu dibatalkan dan ia bertujuan untuk mengumpulkan derma bagi membantu melancarkan urusan kawalan penularan COVID-19, dengan kerjasama UNICEF.
Setiap pasukan akan mewakilkan seorang pemain untuk memeriahkan pertandingan ini.
Tetapi, menurut laporan AS, Sergi Roberto yang sepatutnya mewakili Barcelona dan Alejandro Pozo yang ditugaskan mewakili Mallorca telah ditarik keluar daripada pertandingan itu disebabkan kerjasama kedua-dua kelab itu dengan Konami yang memiliki hak eksklusif dalam Pro Evolution Soccer (PES).
Pertandingan yang hanya disertai oleh 18 pasukan itu, tidak seperti 20 pasukan yang dihajatkan, telahpun tamat dua hari lepas dan telah dimenangi oleh Real Madrid, yang diwakili oleh Marco Asensio — mengalahkan Aitor Ruibal Garcia dari Leganes dengan jaringan 4-2.

Kerjasama antara Konami dengan kelab gergasi Catalan, Barcelona sememangnya diketahui umum. Untuk beberapa siri yang terbaharu, Barcelona telah menjadi penghias muka hadapan untuk video game PES.
Laporan ini telah dikecam teruk oleh para peminat disebabkan pertandingan online ini adalah bertujuan untuk beramal dalam situasi pandemik COVID-19 di seluruh dunia.
https://twitter.com/samuelmarsden/status/1241483558562267139?s=20
Walau bagaimanapun, dalam satu laporan yang dikemaskini oleh Kotaku, Konami telah memberikan komen, dan mereka telah menafikan terhadap dakwaan yang mengatakan mereka menghalang pemain dari kedua-dua kelab itu untuk menyertai pertandingan FIFA tersebut.
“Kami boleh sahkan bahawa kami tidak menghubungi pasukan-pasukan itu dan mengarahkan mereka untuk menarik diri daripada pertandingan itu. Kami tidak mahu memberikan komen lanjut.” kata Konami.


Assassin’s Creed Origins: Cinematic Trailer Terbaru Paparkan Suasana Dan Aktiviti Di Era Mesir Purba Yang Penuh Misteri

Dalam sidang media Ubisoft yang sedang berlangsung sekarang, sebuah cinematic trailer untuk Assassin’s Creed Origins telah diperlihatkan.

Cinematic trailer ini telah memperlihatkan suasana, persekitaran, dan pelbagai aktiviti yang boleh dilakukan dalam game ini kelak. Lebih banyak haiwan liar telah diperlihatkan seperti badak, buaya, singa dan banyak lagi serta semestinya kehadiran kuda dan unta yang boleh ditunggang oleh Bayek, protagonis Assassin’s Creed Origins.
Korang boleh layan trailer terbaru ini di bawah:

Assassin’s Creed Origins akan dilancarkan pada 27 Oktober 2017 di PC, PS4 dan Xbox One.


Acara Esports Akan Mula Dipertandingkan Di Sukan Asia 2022 Di Hangzhou, China

Tahun 2022 harus disemat dalam setiap gamers, terutamanya yang berada di Asia – sebuah sejarah baru akan tercipta!
Kontinjen Malaysia di Sukan Asia 2014 di Incheon, Korea Selatan. Sumber: Astro Awani.
Video game kompetitif atau kita lebih mengenalinya dengan esports, akan mula dipertandingkan buat kali pertamanya di Sukan Asia Ke-19 pada tahun 2022, di Hangzhou, China.
Ia telah diumumkan oleh Majlis Olimpik Asia (OCA) semasa organisasi tersebut mendedahkan tentang kerjasama yang mereka lakukan dengan Alisports, sebuah syarikat internet sukan di bawah syarikat gergasi dari China, Alibaba.
Esports akan menjadi demonstrasi di Sukan Asia Ke-18 yang akan diadakan pada tahun hadapan di Jakarta dan Palembang, Indonesia – sebelum ia akan dipertandingkan di Sukan Asia 2022.
Sebagai previu kepada apa yang bakal OCA tampilkan dalam Sukan Asia kelak, esports akan dipertandingkan di Asian Indoor and Martial Arts Games (AIMAG) pada September ini di Ashgabat, Turkmenistan. Di AIMAG ini, FIFA 17, game bergenre multiplayer online battle arena (MOBA) dan real-time strategy (RTS) akan dipertandingkan.
Manakala, apakah game yang akan menjadi demonstrasi di Jakarta-Palembang pada 2018, dan seterusnya pingat yang akan dipertandingkan di Hangzhou masih belum diumumkan.
Tahun lalu, Alibaba Sport Group, melalui AliSports telah menyuntik dana sebanyak USD150 juta kepada arena esports antarabangsa bagi memastikan perjalanan esports ini mendapat pengiktirafan di mata dunia.

Apa yang kita boleh jangkakan daripada kemasukan esports ke dalam Sukan Asia ini adalah ia sebagai langkah percubaan sebelum memasukkannya pula ke dalam acara sukan terbesar dunia, iaitu Sukan Olimpik. Dan nampaknya Alisports seakan mahu menjadi organisasi utama yang menggalas tugasan tersebut dalam membawakan esports kepada para pemain yang lebih luas seperti Sukan Olimpik.
Apakah suatu hari nanti, impian para gamers untuk melihat esports dipertandingkan di Sukan Olimpik akan tercapai? Sama-samalah kita nantikan.


Inilah Keperluan Spesifikasi Untuk Battlefield V Di PC

[KEMASKINI]: EA telah mengesahkan yang keperluan spesifikasi seperti yang di bawah adalah salah. Baca lagi di sini.
[LAPORAN ASAL]:
Mampukah PC atau laptop korang kembali ke perang yang penuh epik ini?

Battlefield V mungkin masih jauh lagi untuk dilancarkan, namun korang dah boleh semak apakah keperluan spesifikasi untuk game ini di platform PC. Apabila melihat spesifikasi ini, kelihatan sekiranya korang dapatkan mainkan Battlefield 1, semestinya korang dapat mainkan Battlefield V.
Di bawah adalah keperluan spesifikasi minimum untuk Battlefield V yang telah didedahkan melalui Origin Store:
OS: 64-bit Windows 7, Windows 8.1 dan Windows 10
Processor (AMD): AMD FX-6350
Processor (Intel): Core i5 6600K
Memori: 8GB RAM
Graphics card (AMD): AMD Radeon™ HD 7850 2GB
Graphics card (NVIDIA): nVidia GeForce® GTX 660 2GB
DirectX: 11.0 Compatible video card atau yang sama dengannya
Keperluan sambungan online: 512 KBPS atau sambungan yang lebih laju
Ruang Hard-drive: 50GB

Battlefield V akan dilancarkan di PC, PS4 dan Xbox One pada 19 Oktober ini.
JomBaca: Karakter Wanita Dalam Battlefield V Akan Tetap Kekal Walau Menerima Rungutan, Kata Pengurus Besar DICE


Rainbow Six Siege: Boleh Beli or Boleh Blah!?

Game ini telah mengejutkan ramai gamers dan menerima reaksi positif apabila gameplay demo yang pertama kali dilihat pada E3 2014.
Setelah menunggu kira-kira setahun setengah dari penampilan pertama itu, akhirnya game ini telah dilancarkan. Jadi, ini adalah review Tom Clancy’s Rainbow Six Siege kami – Boleh Beli or Boleh Blah!?

Ketiadaan Story Campaign.
Ketiadaan Story Campaign pastinya telah mengecewakan ramai pemain. Malah, ‘hype’ yang telah timbul pada E3 2014 tersebut mungkin telah sedikit pudar apabila setelah itu mereka mengumumkan bahawa game ini takkan mempunyai Story Campaign.
Rainbow Six sebagai sebuah franchise yang selama ini menyajikan Story Campaign yang amat baik, mungkin telah kehilangan sebilangan peminat tegar siri ini yang sentiasa ternanti-nantikan pembaharuan kepada Story Campaign untuk game ini. Tambahan pula, title Rainbow Six: Patriots yang telah dibatalkan oleh Ubisoft selepas mereka mengumumkannya pada tahun 2011 – telah sedikit sebanyak menghantui perasaan para peminat tegar kepada siri Rainbow Six ini.

Apa yang lebih membuatkan game ini pelik bin ajaib, ia sebenarnya mempunyai asas kepada sesebuah penceritaan yang cukup baik dan kukuh. Masuk sahaja kepada game ini, ia telah menampilkan sebuah cinematic intro yang sangat, sangat baik. Cinematic shot serta naratif yang telah dipaparkan pastinya akan membuatkan seseorang yang tidak tahu bahawa game ini tiada Story Campaign, akan menganggap bahawa game ini mempunyai Story Campaign yang sangat menarik.

Ia telah menceritakan bagaimana sebuah pertubuhan penjenayah yang telah mencipta suatu bahan kimia yang telah disebarkan ke seluruh dunia. Bahan kimia tersebut telah meragut ramai nyawa dan telah menghuru-harakan penduduk bumi.
Oleh sebab itu, beberapa pasukan polis elit atau unit tindakan khas dari beberapa negara telah bersatu dan berjanji akan mencari siapakah dalang disebalik onar yang telah tercipta. Maka, dengan alasan itulah game ini telah memperlihatkan bagaimana FBI, SAS dan Spetsnaz (sekadar memberi beberapa contoh) dapat bersatu dan bekerjasama dalam satu pasukan.

Lebih-lebih lagi, apabila pemain telah berjaya menghabiskan 10 mission Situations (akan diulas di bawah), sebuah mission istimewa akan di-unlock, iaitu Article 5 – sebuah mission co-op yang disajikan dengan cinematic intro pendek yang sangat memukau.
Perkara ini telah membuatkan kami tertanya-tanya, bagaimana cinematic intro sahaja sudah mampu diolah dengan baik tetapi tidak menampilkan sebuah Story Campaign yang penuh?! Sesuatu yang amat rugi!
Adakah ia bakal memperkenalkan Story Campaign itu dalam sebuah DLC akan datang? Sama-sama kita nantikan!

Customize Semasa Dalam Match.
Sebagai game yang memfokuskan elemen-elemen yang sangat kompetitif (akan diulas lebih lanjut di bawah), setiap detik adalah emas – setiap round adalah berharga. Masa antara satu round ke satu round yang lain pastinya akan digunakan sebaik mungkin oleh setiap pemain untuk memastikan round yang seterusnya kekal menjadi milik mereka atau mahukan round yang boleh ‘turn the table’ sekiranya mereka sedang ketinggalan.
Namun, masa antara satu round ke satu round yang lain hanya membenarkan kita untuk memilih Operator sahaja, dan tidak membenarkan kita untuk menukarkan atau membeli attachment/accessories kepada sesebuah primary weapon. Perkara ini mungkin kelihatan remeh kepada sesetengah pihak, namun bagi kami, ia merupakan antara faktor yang mampu mempengaruhi round yang akan dimainkan selepas itu.

Semua loadout customization ini perlu dilakukan di menu utama, dan ia sedikit leceh jika difikirkan kerana ia boleh merencatkan momentum yang sedang dirasai oleh para pemain.
Kekurangan Attachments Terhadap Primary Weapon.
Di sebalik menampilkan pelbagai Operator yang unik, senarai attachment/accessories terhadap primary weapon yang disajikan adalah sangat kurang. Jika dibandingkan dengan apa yang terdapat dalam Battlefield 4, bilangan grip sahaja Battlefield 4 memiliki 6 jenis, di mana Rainbow Six: Siege hanya mempunyai 1 jenis grip sahaja.

Selain itu, antara attachment/accessories yang kami rasa boleh dan menarik jika dapat kita lihat dalam game ini adalah seperti flash/tactical light, green laser sight, magnifier dan bipod.
Realistik, Taktikal & Kompetitif.
Game ini bukanlah calang-calang game. Ia merupakan sebuah game yang telah memberi nafas dan dimensi baru kepada genre first-person shooter. Seperti yang kita semua tahu, feature paling utama dalam game ini adalah destruction. Tidak perlu kita ulas panjang dengan destruction yang terdapat dalam game ini. Cukuplah dengan mengatakan bahawa ia adalah sangat, sangat memukau.
Dari kesan bunyi, grafik yang dipaparkan apabila berlakunya destruction tersebut serta segala rencah dan rempah yang telah diadun ke dalam game ini membuatkan punggung kami tidak senang duduk semasa bermain. Ia merupakan sebuah game yang membuatkan kita tidak boleh leka walaupun sesaat – setiap langkah, keputusan, peluru dan posisi akan mempengaruhi permainan korang sama ada berjaya menumpaskan musuh atau menanggung kekalahan yang memalukan!

Kami dengan yakinnya ingin mengatakan bahawa, Rainbow Six: Siege merupakan game bergenre shooter paling realistik dan kompetitif yang pernah kami mainkan. Segala kekurangan yang telah disebutkan di atas hanyalah kekurangan yang terlalu kecil jika ingin dibandingkan dengan apa yang telah dibawakan game ini secara keseluruhan.
Taktik Mengatasi Teknik!
Game ini bukanlah sebuah game yang jika pemain adalah seorang pemain sharp-shooter, maka pemain tersebut akan mendominasi pemain yang lain. Bukan begitu caranya. Ia adalah sebuah game menaruhkan sesuatu strategi yang penuh dengan taktikal. Sama ada pemain adalah sharp-shooter ataupun tidak, ia jatuh nombor dua. Taktik mengatasi teknik.

Timing, komunikasi, equipment dan gajet adalah sahabat baik korang. Melalui timing dan komunikasi yang tepat serta menggunakan gajet yang betul, ia mampu membuatkan sesebuah pasukan itu meraih kemenangan dalam beberapa saat sahaja! Dan sebaliknya, sekiranya sesebuah pasukan tersilap langkah, kekalahan yang tidak disangka-sangka juga akan berlaku dalam beberapa saat juga!
Dan bercakap soal equipment dan pergerakan pula, pergerakan yang Penulis secara peribadi paling gemar adalah rappelling. Dengan pergerakan rappelling dalam keadaan badan terbalik yang seterusnya membenarkan kita menerjah dan melompat masuk melalui tingkap-tingkap dan bumbung-bumbung membuatkan Penulis berasa seperti seorang polis elit yang sebenar. Ia sungguh badass!

Operator Yang Sangat Unik.
Operator yang ditampilkan dalam game ini adalah sangat teliti dan unik. Apa yang lebih baik adalah ia sangat seimbang antara satu sama lain – di mana tidak ada Operator yang terlalu over-powered. Bermakna, setiap Operator akan memerlukan antara satu sama lain.
Pemilihan Operator yang tepat memainkan peranan yang amat penting bagi setiap map dan game mode yang akan dimainkan. Sebagai contoh, mungkin ia tidak sesuai untuk memilih Operator Fuze dan Ash apabila kita bermain game mode Hostage. Ia kerana menerjah sesuatu bilik dengan bahan-bahan letupan yang terlalu kuat boleh mencederakan tebusan yang sepatutnya ingin dibawa keluar dengan selamat.

Apa yang lebih menarik, apabila meng-unlock sesuatu operator baru, ia memaparkan kepada kita cinematic video bagi Operator masing-masing. Dan ianya, OMG, sangat, sangat mengujakan dan mengagumkan walaupun ia adalah sebuah video pendek sahaja. Cinematic video Operator Pulse, Fuze dan Castle adalah yang paling kami kagumi. Korang tengok sajalah sendiri di bawah ini!

Kesan Bunyi Yang Padu.
Apabila berbicara tentang elemen realistik, pastinya kesan bunyi memainkan peranan yang sangat penting. Dan kesan bunyi yang dibawa ke dalam game ini adalah sungguh memuaskan. Dengan kesan bunyi yang padu semasa melakukan letupan, dicampur pula dengan teknologi Havok FX yang digunakan untuk destruction, di mana ketelitian terhadap serpihan-serpihan kepada permukaan yang sedang meletup – membuatkan kita berasa seperti benar-benar dalam situasi yang kelam-kabut.

Apa yang lebih mengagumkan adalah apabila kita membuat lubang di sesuatu permukaan, hatta yang bersaiz kecil saja sekali pun, ruang-ruang lubang tersebut boleh menembuskan bunyi dari situ. Korang boleh tengok video di bawah ini tentang bagaimana mereka mencipta kesan bunyi yang sangat realistik ini.

Replay Value Yang Tinggi.
Gameplay yang telah dibawa adalah sungguh teliti dan sangat mengujakan. Sejak hari pertama lagi dimainkan, kami sentiasa ingin mempelajari ketelitian yang terdapat di dalam game ini. Setiap round yang habis membuatkan kami sentiasa tidak puas, dan sungguh sukar untuk berhenti.
Replay value yang disajikan dalam game ini adalah sangat tinggi. Di sebalik cakap-cakap kosong yang dibualkan oleh sesetengah pemain yang mengatakan map yang terdapat dalam game ini adalah terlalu sedikit – kami merasakan mereka adalah silap. Game ini menampilkan 11 map di mana setiap map boleh dimainkan pada waktu siang ataupun malam, dalam 3 game mode (Multiplayer) – iaitu Bomb, Secure Area dan Hostage.

Jika korang merasakan jumlah map dan game mode yang disediakan tidak terdapat replay value yang tinggi, ternyata korang adalah salah. Setiap map sekurang-kurangnya mempunyai 2 atau 3 tingkat, dan setiap tingkat dapat kami rasakan seolah-olah berada dalam map yang lain. Dengan segala destruction yang boleh diletupkan di pintu, tingkap, bumbung dan lantai, pastinya ia memiliki replay value yang sangat tinggi!
Situations & Terrorist Hunt
Selain mode Multiplayer yang menjadi tarikan utama, game ini juga menyediakan dua game mode sampingan iaitu; Terrorist Hunt (Co-op mission) dan Situations (Training Mission).

Terrosrist Hunt boleh dimainkan bersama rakan, matchmaking bersama orang lain (5 pemain dalam satu skuad) ataupun bermain game mode ini secara lone wolf. Tiada apa yang menariknya mengenai game mode selain hanya game mode co-op yang typical. Tiada variasi kepada objective, di mana ia hanyalah persamaan kepada mode-mode yang terdapat dalam Multiplayer. Yang membezakannya hanyalah musuh para pemain, iaitu AI.
Situations pula adalah single-player training mission yang mengajar tentang asas-asas yang perlu para pemain mahirkan. Ia boleh dikatakan sebuah game mode yang berguna. Ia boleh menjadi medan latihan kepada para pemain yang baru sahaja pertama kali memainkan game bergenre shooter ini.

Sebelum bermulanya setiap Situations, terdapat tutorial video yang mengajarkan pemain bagaimana untuk berjaya melepasi Situations yang akan dimainkan selepas ini. Yang lebih penting, ia mengajarkan pemain dengan kemahiran-kemahiran asas seperti bagaimana ingin approach sesebuah bilik dengan baik, bagaimana ingin menggunakan Breach Charge, bagaimana ingin menyelematkan tebusan, dan banyak lagi.
Seperti yang telah disebutkan di atas, apabila pemain telah berjaya menghabiskan 10 mission Situations ini, sebuah mission istimewa akan di-unlock, iaitu Article 5. Ia adalah mission co-op yang dimainkan di sebuah universiti yang sedang diserang oleh pengganas. Ia sangat menarik!

Ambil Hati Komuniti.
Sebelum mereka melancarkan game ini, telah terdapat Closed Alpha, Closed Beta, Open Beta dan beberapa lagi technical test yang mereka lakukan untuk memperbaiki game ini dari semasa ke semasa. Dan sepanjang waktu itu, telah banyak perkara yang telah mereka ubah – di mana perubahan itu adalah dari maklum balas yang diterima dari komuniti. Antara perkara yang kami nampak mereka ubah adalah:

Hit marker: Sebelum ini, jika pemain menembak enemy dan memberi damage kepada mereka (belum lagi mendapat kill), terdapat hit marker pada skrin si penembak. Ini membuatkan pemain menyalahgunakannya dan akan menembak dinding-dinding dan jika terdapat hit marker, mereka telah mengetahui bahawa terdapat enemy di situ. Ia telah diubah, di mana hanya confirmed kill sahaja yang akan mendapat hit marker.
Masa antara round: Masa antara satu round ke round yang lain telah dipendekkan selepas ramai yang mengadu bahawa waktu tersebut terlalu lama dan boleh mengganggu momentum sesuatu match.
Gameplay shield: Sebelum ini, terlalu ramai pemain yang gemar untuk memakai ballistic shield kerana ia merupakan antara equipment yang sangat mudah untuk menumbangkan lawan. Dengan accuracy hip fire untuk pistol semasa menutup badan dengan shield yang sangat tinggi membuatkan ia adalah combo yang amat over-powered. Kini, ia telah diubah dan accuracy hip fire tersebut telah dikurangkan.

Tambahan pula, dengan pengumuman sebelum ini yang mengatakan game ini bakal menyediakan DLC percuma sepanjang tahun pertama, ia menampakkan developer benar-benar ingin menjaga hati komuniti.
Server Lancar, Ping Baik.
Keresahan serta kekecewaan para peminat game ini semasa Closed dan Open Beta terhadap masalah matchmaking dan server yang tidak stabil akhirnya dapat diubati pada pelancaran game ini sejak hari pertama lagi. Mungkin ia tidak sesempurna mana, di mana kadang-kala terdapat juga disconnetion dan matchmaking yang lama, namun, ia sangatlah jarang.
Server-nya adalah jauh lebih baik daripada apa yang mereka sediakan pada Open dan Closed Beta dulu. Kebiasaannya matchmaking adalah sangat pantas membuatkan kami nak pergi buang air kecil pun tak sempat! Balik saja dari tandas, match dah start! Fuhh!
Dan setakat ini ping pada setiap server yang kami mainkan adalah sangat-sangat baik. Kami tidak pernah lagi bermain di server yang mempunyai ping yang melebihi dari 80. Kudos Ubisoft!
Penyediaan Custom Match.
Penyediaan Custom Match juga harus diberikan pujian, selari dengan objektif game ini untuk menjadikan ia sebuah game yang sesuai dimainkan sebagai e-sport. Mode Custom Match ini sangat ringkas, mudah dan tidak serabut membuatkan bermain bersama 10 rakan kami (5 vs 5) sangatlah menyenangkan!

Keputusan: BOLEH BELI or BOLEH BLAH!?
BOLEH BLAH! – Jika korang mencari game yang tidak terlalu berat dan lebih kepada santai, game ini bukanlah untuk korang. Rainbow Six: Siege memerlukan jumlah masa yang banyak dan tahap fokus yang tinggi untuk benar-benar memahami keseluruhan game ini. Korang mungkin tidak akan berasa seronok bermain game ini kalau korang mengambil game ini secara ringan.
Juga, kalau korang peminat setia kepada mode Story Campaign, bak kata orang #singleplayerforlyfe, game ini sudah pastilah bukan game yang korang cari. Tentunya korang adalah antara ribuan pemain di luar sana yang telah kecewa dan menangis di tepi sudut sepi kerana ketiadaan Story Campaign dalam game ini.
BOLEH BELI! – Realistik, Taktikal dan Kompetitif – jika itu adalah elemen yang korang idamkan selama ini, Rainbow Six: Siege adalah game yang korang wajib dapatkan. Elemen-elemen ini telah diadun dengan sempurna dan ia adalah sesuatu yang korang tak mampu dapatkan dalam mana-mana game yang ada di pasaran kini.
Dan pastinya kalau korang mahukan game yang mempunyai jangka hayat yang panjang, game ini juga adalah sangat sesuai dengan korang. Yang paling penting, jangka hayat yang panjang itu tidak diperah dengan DLC-DLC berbayar. Seperti yang telah disebutkan tadi, mereka akan menyokong game ini dengan DLC percuma dalam masa setahun yang pertama – di mana terdapat map dan Operator yang baru pada setiap DLC.
– Ketiadaan Story Campaign
– Mempunyai asas kepada Story Campaign yang tidak digunakan
– Kekurangan customization semasa dalam match
– Kekurangan attachments terhadap primary weapon
– Tiada variasi dalam Terrorist Hunt
+ Adunan elemen realistik, taktikal dan kompetitif yang sempurna
+ Destruction yang memukau
+ Kepelbagaian teknik menyerbu
+ Operator yang sangat unik
+ Kesan bunyi yang padu
+ Replay value yang tinggi
+ Server yang lebih lancar
+ Penyediaan Custom Match
JomBaca: Rainbow Six Siege: Senarai Trophy/Achievement Sudah Boleh Dilihat


Uncharted: The Lost Legacy Akan Mempunyai Koleksi Trophy Sendiri, Termasuklah Platinum Trophy, Juga Ada Sokongan PS4 Pro

Uncharted: The Lost Legacy telah diumumkan semasa PlayStation Experience 2016, di mana ia diumumkan sebagai DLC standalone kepada Uncharted 4: A Thief’s End.

Apabila sebut tentang DLC, ramai para pemain menjangkakan bahawa ia akan bertindak sebagai sama seperti DLC-DLC dalam game yang lain – antaranya, koleksi Trophy akan bersambung dengan game Uncharted 4. Namun, nampaknya jangkaan kita selama ini agak meleset.
Terkini, Naughty Dog telah mengemaskini bahagian soalan lazim (FAQ) di laman web rasmi Uncharted. Ia telah menjelaskan beberapa persoalan yang selama ini bermain di fikiran kita.
Mereka telah mendedahkan bahawa The Lost Legacy akan mempunyai koleksi Trophy-nya yang sendiri, termasuklah Platinum Trophy. Bagi pengumpul-pengumpul Trophy tegar, pastinya ini adalah satu berita gembira buat kalian – satu lagi Platinum Trophy dalam genggaman!
Selain itu, seperti yang sudah kita ketahui sebelum ini, walaupun The Lost Legacy berlatarbelakangkan 12 bulan selepas kejadian Uncharted 4, ia tetap adalah standalone game. Para pemain tidak perlu memiliki Uncharted 4 untuk bermain The Lost Legacy. Beli secara digital di PlayStation Store dan nikmati game ini seperti mana game-game lain.

Lebih menarik, Naughty Dog turut mendedahkan bahawa sesiapa yang memiliki The Lost Legacy, dan tidak memiliki Uncharted 4, pemain akan tetap diberikan akses ke dalam mode Multiplayer dalam Uncharted 4, lengkap dengan kesemua kemaskini yang terdapat dalam Uncharted 4. Bermakna, pemain mode Multiplayer dalam The Lost Legacy dan Uncharted 4 akan disatukan dalam komuniti yang sama.
Bukan sahaja Multiplayer, malah mode Survival, iaitu mode co-op dalam Uncharted 4 turut akan dibawakan ke dalam The Lost Legacy.
Di samping itu, The Lost Legacy juga tidak bersifat seperti DLC-DLC lain yang mana ia boleh dimulakan melalui menu Uncharted 4. Untuk bermain The Lost Legacy, ia mempunyai aplikasinya yang sendiri, berasingan dengan Uncharted 4.
Dan akhir sekali, khabar gembira buat pemilik PS4 Pro, The Lost Legacy akan menyokong fungsi-fungsi yang terdapat dalam PS4 Pro seperti sokongan High Dynamic Range (HDR) dan gaming 4K yang dinamik.

Bulan lalu, tarikh pelancaran, harga, video trailer cinematic terbaru The Lost Legacy telah didedahkan oleh Naughty Dog. Anda boleh lihatnya di sini.
Uncharted: The Lost Legacy akan dilancarkan pada 22 Ogos 2017, eksklusif untuk PlayStation 4.


Just Cause 3: Gameplay Nampak Ohsem, Logic Simpan Dalam Poket.

Avalanche Studios telah mengeluarkan trailer Just Cause 3 di New York Comic Con dan ia adalah ohsem. Aksi terbaik macam action movie habaq hang!
Dalam trailer kali ini, ia memaparkan bagaimana Rico hendak menyelamatkan bandar Costa Del Porto dari segerombolan kereta kebal dan kemudian menyelamatkan rakan seperjuangan dari genggaman General Di Ravello.
Korang juga dapat melihat sebahagian senjata dan skill Rico boleh buat semasa dalam misi tersebut.
Just Cause 3 akan berada di PC, PS4 and Xbox One pada 1 Disember 2015.


Team High Ground Dari Johor Bahru Lengkapkan Slot Ke-8 Dalam The Major League, Akan Berlangsung Pada Hujung Minggu Ini

Selepas berlangsungnya pusingan kelayakan yang cukup menghiburkan melibatkan 78 pasukan, slot ke-8 The Major League, pertandingan DotA 2 yang ditaja oleh Celcom, telah diumumkan.

Team High Ground, pasukan DotA 2 dari Johor Bahru telah melengkapkan lapan pasukan yang akan berentap pada hujung minggu ini dalam The Major League. Kemasukan pasukan ini seterusnya mencukupkan tiga pasukan dari Malaysia yang akan bertanding dalam pertandingan yang menjanjikan wang tunai terkumpul sebanyak RM300,000 ini!

The Major League, yang bakal berlangsung pada 20-22 Oktober ini, akan menampilkan 8 pasukan dari 5 buah negara. 8 pasukan terbaik tersebut adalah:

EHOME dari China
Clutch Gamers dari Thailand
Evos dari Indonesia
iG Vitality dari China
Execration dari Filipina
Warriors Gaming Unity dari Malaysia
Fnatic dari Malaysia
Team High Ground dari Malaysia

Pertandingan yang dianjurkan oleh Livescape dengan kerjasama Beatnation dan sokongan daripada Iskandar Investment Berhad ini akan diadakan di EduCity Indoor Arena, Iskandar Puteri, Johor.
Bagi korang yang ingin mendapatkan tiket bagi menyaksikan perlawanan ini, boleh dapatkannya di laman web rasmi The Major League.


Netflix Dilaporkan Telah Menawarkan Mark Hamill Untuk Watak Vesemir Dalam The Witcher

Sejak siri tv The Witcher menjadi fenomena global, ramai peminat telah meminta Netflix untuk mengambil Mark Hamill untuk melakonkan watak Vesemir.
Terbaru, satu laporan telah muncul yang mengatakan Netflix sudahpun menghubungi pihak Hamill bagi menyampaikan tawaran kepada pelakon yang cukup sinonim dengan watak Luke Skywalker itu bagi menghidupkan Vesemir dalam The Witcher.
Laporan ini datang daripada We Got This Covered, yang mana sebelum ini, sumber-sumber mereka pernah mengesahkan beberapa info tertiris sebelum ia diumumkan secara rasmi, seperti filem reboot Transformers dan sekuel kepada live-action Aladdin.
Ini bukanlah bermakna Hamill sudah disahkan akan membawakan watak itu. Netflix cuma dilaporkan sudah memberikan tawaran kepada pihak beliau, dan sekiranya laporan ini sahih, pada ketika ini mereka mungkin sedang berbincang tentang syarat dan terma perjanjian. Kemungkinan untuk Hamill menerima atau menolak tawaran itu adalah terbuka.
Vesemir disahkan akan muncul dalam musim kedua The Witcher, namun sehingga kini, Netflix masih belum mengumumkan siapakah yang bakal membawakan watak tersebut.
Bagi yang tidak tahu, Vesemir merupakan mentor kepada Geralt, atau seseorang yang Geralt anggap sebagai bapa kepadanya. Pasti menarik sekiranya kita dapat melihat Hamill dan Henry Cavill berganding bersama.
Apa-apa pun, seperti biasa, laporan ini masih dalam status ura-ura. Jangan terlalu berharap kalau masih belum diumumkan secara rasmi oleh pihak terbabit.

Kesemua lapan episod musim pertama The Witcher boleh distrim sekarang di Netflix.


Respawn Entertaiment, Tencent Dilaporkan Bekerjasama Membangunkan Apex Legends Mobile

Apex Legends Mobile dijadualkan akan dilancarkan pada tahun ini untuk Android dan iOS, namun EA dan Respawn Entertaiment masih belum bersedia mendedahkan sebarang butiran lanjut mengenainya.
IGN India telah melaporkan bahawa mereka telah menerima info daripada beberapa sumber yang mengatakan Apex Legends Mobile sedang dibangunkan oleh Tencent, dan Respawn bertindak sebagai penyelia.
Kerjasama ini boleh dikatakan seumpama dengan apa yang dilakukan untuk Call of Duty Mobile yang mana Tencent mengetuai pembangunan game tersebut dan Activision menjadi penyelia.
Laporan ini turut mendedahkan apakah spesifikasi yang diperlukan untuk memainkan Apex Legends Mobile. Untuk iOS, A11 Bionic ke atas diperlukan, bermakna iPhone 8 dan ke atas berupaya untuk bermain game battle royale ini. Untuk Android pula, Snapdragon 625 dan ke atas berupaya untuk memainkannya.
Walau bagaimanapun, IGN India mengatakan yang spesifikasi ini belum muktamad kerana pertukaran spesifikasi di saat akhir merupakan sesuatu yang lazim dalam pembangunan game-game mobile.
Sama-sama kita nantikan sebarang pengumuman rasmi daripada EA, Respawn ataupun Tencent.


Pelakon Filem Transformers, Josh Duhamel Dikatakan Akan Membintangi Call of Duty: WWII – Betul Ke Bohong?

Awal pagi Sabtu lalu, Activision telah secara rasminya mengumumkan Call of Duty: WWII. Siri FPS yang cukup popular ini akan kembali menggunakan latar belakang Perang Dunia Kedua.

Sejurus ia diumumkan, laman web rasmi Call of Duty: WWII secara tidak sengaja telah mendedahkan beberapa screenshot daripada game tersebut. Anda boleh saksikannya di bawah (resolusi rendah):

Ramai peminat yang menyatakan bahawa daripada 3 gambar yang telah leaked itu, salah satunya (gambar ketiga di atas) kelihatan seperti Josh Duhamel, pelakon Hollywood yang popular sebagai watak utama dalam siri filem Transformers. Kemudian, para peminat telah menjumpai tweet beliau pada 17 Mac 2017 yang mana beliau memuatnaik gambar beliau sedang melakukan motion capture (MoCap).

One of my better fashion choices. pic.twitter.com/zKnOqAzSs2
— Josh Duhamel (@joshduhamel) March 17, 2017
Lebih menarik, Duhamel juga telah mengikuti (follow) akaun Twitter rasmi Call of Duty baru-baru ini. Semua ini membuatkan para peminat mengaitkan beliau dengan penglibatannya dalam siri Call of Duty terbaru yang akan dilancarkan pada tahun ini.

Apa-apapun, jangan ketinggalan untuk menyaksikan pendedahkan game ini yang akan diadakan pada 27 April 2017, 1 pagi (waktu Malaysia). Anda boleh saksikannya nanti di channel Youtube Call of Duty.
Tarikh pelancaran Call of Duty: WWII masih belum diumumkan.


Babak Eksklusif Star Wars: The Rise of Skywalker Akan Dipaparkan Dalam Fortnite Pada Minggu Hadapan

Ini pastinya kedengaran agak pelik. Ya, pelik, tapi benar.
Fortnite akan memaparkan satu babak eksklusif dari filem terbesar tahun ini, Star Wars: The Rise of Skywalker. Babak tersebut akan diperlihatkan di Risky Reels, salah satu lokasi yang mempunyai skrin gergasi yang ada dalam game.

Tayangan babak eksklusif ini akan berlangsung pada 15 Disember ini, 3 pagi (waktu Malaysia). Apa yang korang perlu lakukan untuk saksikannya? Masuk ke dalam Fortnite, dan tunggu pada waktu itu di Risky Reels untuk tayangan ini dimulakan.
https://twitter.com/FortniteGame/status/1203392481532039170?s=20
https://twitter.com/FortniteBR/status/1203293992080871424?s=20
Sebelum ini, Fortnite menampilkan kandungan Star Wars buat kali pertama, iaitu membawakan skin Stormtrooper.
Fortnite boleh dimainkan secara percuma di PC, PS4, Xbox One, Switch, iOS dan Android.


Pembangun Among Us Menuduh Fortnite Atas Isu Plagiat

Baru-baru ini, Fortnite telah mengumumkan mode terbaru iaitu Impostors yang boleh dimainkan sekarang. Namun, mode terbaru itu menarik perhatian pembangun Among Us, InnerSloth.
Mode Impostors itu meletakkan 10 orang pemain dalam ruang besar yang mempunyai banyak bilik iaitu The Bridge. 8 orang kekal di kawasan The Bridge dikenali sebagai agents manakala 2 orang lagi akan menjadi Impostors untuk musnahkan kawasan itu.

Agents akan melakukan pelbagai tugasan sementara Impostors akan cuba untuk membunuh mereka tanpa dikenal pasti. Pemain kemudiannya akan melakukan perbincangan untuk mengenal pasti siapa Impostors dan mereka perlu undi untuk menendang keluar pemain.
Pengaturcara Among Us, Gary Porter menaikkan posting di akaun Twitter miliknya untuk menunjukkan persamaan di antara Among Us dan mode terbaru Fortnite serta map The Skeld iaitu map asal Among Us.

Some people seem like can't see the similarity, so here it is. It's not "obvious", the room might have different points but you can't look at this and think it's totally different. pic.twitter.com/3IWbpmUf60— Stephen N. Parker (@PeterNStrange) August 17, 2021

Seorang pengguna Twitter bernama Stephen Parker telah melakukan modifikasi ke atas gambar perbandingan Gary Porter untuk menunjukkan dengan lebih jelas persamaan dua map tersebut dengan melukis garisan pelbagai warna yang menghubungkan bilik ke bilik.
Stephen berkata mereka tiada masalah dengan penambahan mekanik/gameplay yang hampir sama dengan game lain kerana industri ini selalu melakukannya. Konsep Among Us bukanlah baru, ianya seperti Werewolf/Mafia. Tapi mereka ada masalah dengan bagaimana Epic melakukannya.
Pengarah komuniti Among Us, Victoria Tran meluahkan rasa kecewanya dengan menulis di Twitter: “Ini boleh jadi kolaborasi yang bagus. Tapi nampaknya ini hanyalah masa yang sedih untuk indie.”
Victoria menambah, “Game mekaniknya baik, tapi sekurang-kurangnya perlulah ada tema dan terminologi yang berbeza untuk menampakkannya lebih menarik bukan?”

it would've been really, really cool to collab haha.just sad indie hours rn.— Victoria Tran 🧋 (@TheVTran) August 17, 2021


Middle Earth: Shadow of War Membuang Sistem Microtransaksi!

Yep, anda dengar semua itu. Ianya bukan khabar angin, dan ianya bukan sembang laut. Berita yang teramat gembira oleh gamer-gamer sekalian. Middle Earth: Shadow of War akan membuang fungsi microtransaksi tidak lama lagi.

Melalui pengumumkan yang dibuat di forum rasmi, Middle-earth: Shadow of War akan membuang sistem tersebut melalui kemaskini akan datang. Monolith Productions, pembangun game ini mengatakan yang mereka akan mengeluarkan kemaskini secara percuma dalam masa terdekat ini untuk menambahbaik kualiti game dan juga memperbaiki segala kesilapan berdasarkan respon dari pemain.
Antaranya, ada bahagian di mana pemain menjaga satu istana dengan serangan puak Sauron akan membuat ianya lagi senang dihadam dan elemen naratif baru dimasukkan. Selain itu, sistem Nemesis, skin baru, skill tree, sistem Gear, upgrade dan quest progression akan diubahsuai juga.

Membenarkan pemain ‘membeli’ Gold dan Orc followers melalui Warchest merosakkan integriti pemain dan cabaran kerana ianya boleh membuatkan game ini menjadi ‘pay-to-win’. Tambahan pula perkara ini memberi kesan kepada Nemesis System yang membolehkan pemain membina hubungan antara kawan dengan musuh yang akan berubah dari semasa ke semasa bergantung kepada aktiviti yang pemain buat dalam game.
Dengan itu, sistem pembelian Gold dengan duit poket anda akan dibuang pada 8 Mei dan Gold, War Chest dan Market akan ditutup dan dibuang pada 18 Julai ini. Dan setiap Gold yang tidak digunapakai akan digantikan dengan in-game item.

Dengan respon yang begitu drastik dari Warner Bros tentang isu ini, adakan anda gembira tentang isu ini ? Middle Earth: Shadow of War sudah pun keluar di platform Playstation 4 (dengan sokongan PS4 Pro), Xbox One (dengan sokongan Xbox One X) dan PC.


Fortnite Battle Royale: Custom Matchmaking, Mode Baru Akan Diumumkan Semasa The Game Awards

Game ini semakin rancak untuk ditambah dengan kandungan baru.

Apabila kemaskini 1.9.1 dilancarkan semalam, skrin utama Fortnite ada mengumumkan tentang satu mode baru yang akan diumumkan semasa The Game Awards 2017 yang akan diadakan pada 7 Disember ini. Apa yang didedahkan melalui skrin itu adalah ia merupakan mode yang “seronok, baru, dalam masa terhad” yang akan didedahkan secara langsung.

Kemudian, Epic Games telah mengumumkan di laman web rasmi mereka pula bahawa mereka akan memperkenalkan Custom Matchmaking (Private Match), yang mana ia akan kelihatan untuk pengguna PC sahaja dalam masa terhad. Mereka bakal mencuba Private Match semasa acara Dreamhack yang berlangsung pada 1 hingga 3 Disember ini.
Kata Epic, mereka mencuba Private Match untuk melihat bagaimana mereka boleh sediakan acara yang seronok, kompetitif dan “istimewa” untuk para pemain pada masa akan datang.
Custom Matchmaking yang akan kelihatan untuk pengguna PC ini akan tamat selepas acara Dreamhack ini, namun kata Epic, mereka akan berkongsi lebih banyak maklumat tentang bagaimana pemain boleh gunakannya pada tahun baru nanti.

Buat masa sekarang, kita masih belum mengetahui, apakah mode baru (yang diumumkan di skrin utama dalam game) adalah Custom Matchmaking yang diumumkan di laman web mereka itu. Sekiranya bukan, apakah pula mode baru yang akan diperkenalkan itu?
Daripada apa yang kita boleh lihat daripada pengumuman-pengumuman ini, nampaknya Epic Games seperti mahu membawa Fortnite Battle Royale ke arah yang lebih kompetitif. Esport untuk Fortnite tidak lama lagi?
Sama-sama kita nantikan semasa siaran langsung The Game Awards 2017. Korang boleh ketahui macam mana nak tonton anugerah ini di sini.

Fortnite Battle Royale kini boleh dimainkan secara percuma di PC, PS4 dan Xbox One.
JomBaca: Fortnite Battle Royale: Aksi Terbang Dengan RPG Adalah Sesuatu Yang Tidak Dirancang, Dedah Epic Games


InYourDream Dan YamateH Meninggalkan Fnatic

Mengurangkan kembali bilangan ahli pasukan Fnatic.

Rizky ‘InYourDream‘ Anugrah secara rasminya telah meninggalkan pasukan Fnatic selepas beraksi di ESL One Genting baru-baru ini, diumumkan melalui laman rasmi Fnatic. Atas sebab-sebab yang tidak dapat dielakkan, InYourDream kini harus pulang ke Indonesia dan tidak lagi dapat meneruskan latihan bersama Fnatic.
Disamping Rizky ‘InYourDream’ Anugrah, Ng ‘YamateH‘ Wei Poong juga telah meninggalkan Fnatic. Dengan ketiadaan ahli yang cukup ini, Fnatic telah gagal mendaftarkan diri untuk pertandingan Kiev Major yang bakal berlangsung April nanti.
Berikut adalah roster terkini bagi Fnatic:

Chai ‘Mushi‘ Yee Fung
Chong Xin ‘Ohaiyo‘ Khoo
Kim ‘Febby‘ Yong-Min


Akhirnya Berita Borderlands 3 – Diacah Melalui Trailer Mask of Mayhem Ini!

Cepat sikit Gearbox – dah tak sabar ni.

Gearbox akhirnya setelah sekian lama menyimpan rahsia, akhirnya telah mengumumkan teaser trailer bagi game Borderlands akan datang – yang anehnya, ianya tidak berlabel Borderlands 3!
Tak banyak yang didedahkan, kecuali karakter-karakter dari francais Borderlands sebelum ini. Bagaimanapun Gearbox menjanjikan lebih banyak maklumat dalam livestream di Gearbox PAX East malam nanti. Sementara menantikan itu, hypekan diri korang dengan menonton trailer di atas.


Saksikan Barisan “Goal of The Year” FIFA 17 Yang Dikeluarkan EA Sports

Apalah gunanya menutup tirai tahun ini tanpa menyaksikan gol-gol terbaik yang dijaringkan dalam FIFA 17, ya tak?

EA Sports telah mengeluarkan barisan “Goal of The Year” yang dijaringkan oleh para pemain FIFA 17. Menambah rencah kepada gol-gol yang sememangnya sudah mengagumkan ini, ia dihiasi dengan reaksi menghiburkan oleh pengulas beIN Sports dan juga bekas pemain Newcastle, Ray Hudson.
Sepakan rabona, scorpion kick, gelecekan memukau dan free-kick yang tidak masuk akal adalah antara jaringan yang cukup menakjubkan dalam video berdurasi 2 minit ini. Jom layan:

Dalam kisah siri game ini yang lain pula, jom baca mengenai kisah di sebalik bagaimana idea francais FIFA ini pernah ditolak EA pada tahun 1991.


Apex Legends Kumpulkan 10 Juta Pemain Dalam Masa 72 Jam, 1 Juta Pemain Serentak

Kalau tanya mana-mana gamer yang meminati game shooter battle royale, pastinya mereka sudah mula jatuh cinta dengan Apex Legends. Kelmarin, EA mendedahkan bahawa game ini telah memperoleh 2.5 juta pemain unik dalam masa hanya 48 jam pertama.
Terbaru, CEO Respawn, Vince Zampella dalam satu kenyataannya di laman web rasmi telah mengumumkan Apex Legends telah berjaya mengumpulkan 10 juta jumlah pemain dalam masa 72 jam sejak pelancaran. Dalam waktu ini juga, ia pernah mencapai 1 juta pemain yang bermain serentak dalam satu-satu masa.

Zampella berkata:
“Ini merupakan satu perjalanan yang mengagumkan. Kami telah uji dan perbaiki. Kami berhujah dan bersetuju. Kami telah sampai ke satu tahap di mana kami rasakan ada magik. Kami tahu yang ia adalah berisiko untuk membawa francais ini ke arah ini, pergi ke arah percuma (free-to-play), dan membawakan pelancaran mengejut. Tapi kami telah jatuh cinta dengan Apex Legends dan mahukan, perlukan, orang lain bermainnya juga.”
Beliau mengakhiri kenyataan dengan berterima kasih kepada semua yang telah menyokong game ini dan mengajak yang lain untuk sama-sama bermain game ini.

Apex Legends kini boleh dimainkan secara percuma di PC, PS4 dan Xbox One.


E3 2016: Raja Arena FPS, Quake Bakal Kembali Sebagai Quake Champions! Trailer Memang Mantap!

Walaupun menjangkakan berita ini akan muncul, kitorang masih menjerit keseronokan apabila Bethesda memainkan trailer Quake Champions sebentar tadi!

Game arena FPS klasik Quake dengan gameplay yang laju kini kembali sebagai Quake Champions! Menjanjikan framerate 120Hz, Quake Champions dari id Software akan kembali menggegarkan PC korang dengan barisan karakter-karakter unik dengan kebolehan masing-masing!

Seperti yang kitorang laporkan sebelum ini, berita selanjutnya berkenaan Quake Champions ini akan diumumkan di Quakecon sempena ulangtahun ke-20 Quake itu nanti! Untuk maklumat lanjut, lawati Quake.com!


Menonton PASKAL The Movie Buat Aku Terbayangkan Rainbow Six Siege

Kalau negara-negara luar memiliki sekian banyak filem yang mengangkat ketenteraan negara masing-masing, kini Malaysia juga sudah mempunyai filem seperti itu yang boleh kita semua banggakan.

PASKAL The Movie merupakan sebuah filem yang sangat, sangat bagus. Aku berani cakap yang ia merupakan filem terbaik pernah dihasilkan oleh produksi tempatan, terutamanya dalam genre aksi ketenteraan.
Filem ini memaparkan sebuah perjuangan yang perlu dihadapi oleh para tentera Malaysia amnya, dan segala pengorbanan yang perlu ditempuh oleh skuad elit Tentera Laut Diraja Malaysia (TLDM), Pasukan Khas Laut (PASKAL). Ia memaparkan jalan cerita yang ringkas, tetapi cukup bermakna untuk dihayati oleh semua lapisan masyarakat Malaysia.

Bercakap tentang filem aksi, tidak sah jika kita tidak menyebutkan tentang babak aksinya itu sendiri. Aksi yang dibawakan ke dalam PASKAL sangat mengejutkan untuk sebuah filem tempatan. Aksinya cukup memukau dan boleh dikatakan sudah boleh berdiri sama tinggi, duduk sama rendah dengan filem-filem antarabangsa.
Sebagai seorang yang gemarkan video game-video game shooter, aku tidak meletakkan harapan yang terlalu tinggi kepada filem ini. Namun, setelah menontonnya pada hari pertama ia ditayangkan pada Khamis lalu, terdapat banyak babak yang apabila dilihat, perkara pertama terlintas terus dalam minda aku ialah game Rainbow Six Siege (R6S).

R6S merupakan sebuah game keluaran Ubisoft yang aku dah habiskan lebih daripada 300 jam bermain game ini. Ia telah menjadi antara game shooter taktikal realistik terbaik yang ada di pasaran pada masakini. Sebuah game yang memerlukan strategi, persefahaman sepasukan, penggunaan gajet yang berkesan serta pengetahuan menembak yang tinggi dalam persekitaran counter-terrorism unit (CTU).
Mengapa filem PASKAL membuatkan aku terbayangkan aksi-aksi yang pernah aku mainkan dalam game R6S? Kerana filem ini mendapat tunjuk ajar dan selok-belok daripada TLDM sendiri, serta produksi filem ini yang membuat “homework” yang cukup baik untuk menghasilkan sebuah filem aksi ketenteraan. Ditambah pula dengan para pelakonnya yang perlu menjalani latihan-latihan PASKAL yang sebenar dalam persediaan mereka untuk melakonkan watak wira-wira negara ini.

Maka dengan itu, apa yang disajikan ke dalam filem ini adalah satu hasil kerja yang sungguh menakjubkan. Segala SOP PASKAL, penggunaan gajet dan senjata yang sebenar, gerakan taktikal yang sangat mantap — membuatkan segala aksi yang dipaparkan ke dalam filem ini kelihatan realistik dan tidak seperti dibuat-buat.
Babak kegemaran aku dalam filem ini ialah semasa pertarungan akhir (aku cuba untuk tidak menyampaikan spoiler), terutamanya semasa skuad PASKAL ini mengosongkan satu per satu bilik yang terdapat musuh dan tebusan di dalamnya. Gerakan taktikalnya yang efektif, gajet-gajet yang digunapakai, serta aksi meng-‘neutralize’-kan musuh yang sangat pantas — hanya R6S yang bermain dalam fikiran aku pada ketika itu.

Gajet yang digunakan untuk mengesan grenade di dalam sebuah bilik mengingatkan aku kepada gajet yang digunakan operator Pulse dalam R6S. Kemudian, gajet yang digunakan untuk menghapuskan dua musuh serentak di sebalik dinding mengingatkan aku kepada gajet operator Fuze yang boleh menembusi dinding.
Walau bagaimanapun, ia semestinya bukanlah sebuah filem yang sempurna. Secara keseluruhan, CGI yang digunakan dalam filem ini tidaklah terlalu banyak memandangkan kebanyakan aksi dilakukan sendiri oleh para pelakon di lokasi-lokasi sebenar. Namun, ada satu, dua babak yang CGI-nya boleh banyak diperbaiki lagi.
Tetapi, aku memahami. Filem ini bukanlah mempunyai bajet sebesar filem-filem luar negara. Jadi, isu CGI ini sebenarnya tidaklah menjadi masalah besar kepada filem ini.
Kesimpulannya, PASKAL The Movie merupakan sebuah filem yang serba lengkap. Ada aksi ketenteraan yang memukau, dalam masa sama membawakan permainan emosi kepada penonton — memaparkan pengorbanan yang perlu dilakukan oleh skuad PASKAL ini dalam memilih untuk terus bersama keluarga tersayang atau berkhidmat menjaga keselamatan dan keamanan negara tercinta.
Paling penting, filem ini memperlihatkan bagaimana menjadi seorang tentera itu adalah “cool” dan tentera Malaysia ini bukan calang-calang hebatnya — sesuatu yang filem-filem luar negara sudah selalu buat.

Kepada korang semua yang tak buat apa-apa pada hujung minggu ini, luangkanlah masa untuk menonton filem ini di pawagam. Aku janji yang ia akan menjadi tiket wayang paling berbaloi pernah korang beli. Ajak kawan-kawan, mak, ayah, makcik, pakcik, abang, kakak, adik semua kerana ia adalah filem yang wajib ditonton oleh semua lapisan rakyat Malaysia.


Battlefield 2042: Saksikan Gameplay Helikopter, Kereta Kebal Dari Sesi Percubaan Teknikal

Kebanyakan gameplay Battlefield 2042 dari sesi percubaan teknikal yang berlangsung sepanjang minggu ini sudah dipadamkan oleh EA.
Walaupun menerima amaran bahawa mereka berpotensi untuk diharamkan dari game penuh Battlefield 2042 apabila ia dilancarkan, ia nampaknya tidak menghalang sesetengah pemain untuk memuatnaik gameplay-gameplay baharu.
Terkini, beberapa pemain telah berkongsikan gameplay ketika sedang bermain menggunakan helikopter dan kereta kebal. Jom layan, sebelum EA mengambil tindakan untuk memadamkannya:

Selain beberapa gameplay dari sesi percubaan ini yang telah tertiris, ada juga pihak yang telah menggali data dari fail sesi percubaan itu. Butiran baharu yang mereka temui adalah mengenai mode Hazard Zone yang dikatakan memiliki banyak persamaan dengan Escape from Tarkov dan Hunt: Showdown.
Battlefield 2042 akan dilancarkan pada 22 Oktober 2021 untuk PC, PS5, Xbox Series, PS4, dan Xbox One.


7 Kenangan Destiny Yang Akan Dirindui Guardians Apabila Destiny 2 Tiba Nanti

Selepas 3 tahun Destiny (D1) dilancarkan, Destiny 2 (D2) kini bakal menjelma. Ada beberapa memori yang akan sentiasa berada di hati Guardians yang takkan ada di dalam D2 nanti.

[su_slider source=”media: 35483,35537,35536,35535,35534,35533,35532,35531,35530,35529,35528,35527,35526,35525,35524,35523,35522,35521,35520,35519,35518,35517,35516,35515,35514,35513,35512,35511,35510,35509,35508,35507,35506,35505,35504,35503,35502,35501,35500,35499,35498,35497,35496,35495,35494,35493,35492,35491,35490,35489,35488,35487,35486,35485,35484″ limit=”54″ width=”640″ height=”360″ title=”no” autoplay=”2000″]
1. Stats Armor (Int, Dsc, Str)
Dulu boleh la pilih antara dua stats nak dinaiki lebih laju sama ada super (Intellect), grenade (Discipline) atau melee (Strength) apabila memilih perk di Armor. Ada yang suka melebihkan intellect discipline, ada yang suka discipline strength mengikut cara gameplay.

Kini stats di armor D2 bertukar kepada Agility, Armor dan Recovery seperti berada di subclass guardian di dalam D1. Tidak boleh lagi la nak manipulasi durasi kenaikan super, grenade dan melee.
2. Mekanik Senjata (Primary, Special, Heavy)

Aduh habisla macam ni, nak snipe dan shotgun rush dah tak boleh di awal PvP. Tiada lagi senjata ‘special’ yang berada di slot kedua. Kini special dan heavy weapon berada di dalam slot ketiga dipanggil Power weapon. Slot pertama kini dikenali sebagai Kinetic, dan kedua pula Energy kerana mempunyai element damage. Kalau heavy weapon tu ada ammo time spawn best la sikit. Gut gud je lah!
3. Perk Random Senjata

Yes! Finally dapat perk God-roll dekat shotgun Matador ni! Dapat pula Palindrome dengan perfect perks selepas membuka 20 package Vanguard! Tetapi sayangnya sudah tiada lagi perk yang random yang memberi keunikan cara pengguna weapon tersebut di D2 nanti. Semua weapon akan mempunyai perk yang sama, maka kurang jugalah grinding. Tak ada lah rasa unik lagi untuk mendapat kan weapon yang God-like walaupun kebanyakan yang dapat ‘weapon-parts-material’.
4. Super Yang OP!

Sekali unleash super, memang susah dilawan! Melainkan ada orang lain pula buka super untuk melawan kembali. Kini di D2, super akan bertahan lebih lama tetapi dengan penggunaan Energy weapon, pihak lawan boleh membunuh sesorang yang membuka Super dengan lebih pantas jika element Energy weapon sama dengan subclass yang digunakan.
5. Trick-trick Subclass!
Terdapat subclass baru dan penambah baikan kepada setiap jenis class Guardian. Ada juga yang kita tidak dapat menggunakan lagi 🙁

Titan Skating
Tap-tap-tap, tap-tap-tap hah, siapa kata Titan yang berbadan tank ni buntut berat? Laju okay! Tapi selepas ini di dalam D2, titan tidak boleh skating seperti mana yang dieksploit di dalam D1. Hmmm, kembali ke gliding je lah yeh.
Invi-Hunter
Shhhhhhhhh, cak! Antara taktik paling di benci oleh pemain Destiny ada lah taktik Invisible dari class Hunter (Blade Dancer dan Nightstalker). Tiba tiba ada je orang datang shotgun dari belakang, dari celah mana pon tak tau! Tapi sekarang sudah tiada perk invisible di dalam D2. Heh, mana lu mau sembunyi sekarang?
Warlock Fireborn

Member:  …. siapa warlock, FIREBORN!
Warlock: *Poof hidup kembali* TEMBAK BOSSSSS SEKARAANNGGG
*glitch kan game*
Okay Warlock sudah tak boleh hidup dah lepas ni kalau berniat nak cheese boss di dalam PvE. Harapkan exotic perks sahaja lah kalau nak Fireborn. #NoMoreRaidCheese
5. PvP 6v6 / 3v3
Trials of Osiris, mode kompetitif 3v3
Dah tak havoc dah lepas ni apabila D2 akan membuat kesemua PvP kepada 4v4. Zaman Iron Banner dulu memang syiok dan kecoh bersama 6 member. Pihak Bungie mengharapkan mode 4v4 akan membuat game ini boleh di main dengan lebih kompetitif dengan komunikasi yang lebih senang antara Guardians dalam mode PvP buat masa sekarang ini.
6. Matawang Silver

Tau tak apa yang paling sakit hati? Bila dah spend duit ringgit beratus tapi tak boleh carry over segala currency Silver Argh!!!! Dah la dalam account penulis ada lagi 1600 Silver. Tapi dengar cerita sekarang boleh earn Silver dalam D2. Redha je lah.
7. Tower

Segala kenangan teabag random Guardians yang baru land masuk ke Tower, menolak kawan AFK ke hujung tebing mati, berdating melihat matahari terbenam, bermain bola belon purple tu pon dah takde. Segala weapon dan armor yang simpan dalam Vault hangus terbakar disebabkan si Gary– eh Ghaul. RIP. Memori event yang meriah seperti Halloween, Valentines dan (Robot) tukang sapu sampah tu akan sentiasa diingati.

Apakah memori korang yang paling akan dirindui nanti bila dah berhijrah ke Destiny 2. Penulis harap sangat dapat balik kembali emote Dab.


Bila Abah Review PS+: Koleksi Game Segera Ogos 2016

Bulan Ogos sudahpun tiba, dan agak menarik untuk menyaksikan apa yang telah disediakan oleh PlayStation Plus untuk game percuma bulan ini.

Jom kita tengok apakah game-game percuma yang ada untuk bulan Ogos ini:
Tricky Tower (PS4)

Sapa ingat lagi game Tetris? Game puzzle yang pernah menjadi satu fenomena satu masa dahulu. Kali ini jom bina menara menggunakan blok-blok tetris. Boleh dimainkan secara single player ataupun multiplayer. Gunakan kuasa korang untuk mengukuhkan binaan atau pun gunakan kuasa tersebut untuk mengganggu lawan-lawan korang.
Gone Home: Console Edition (PS4)

Bayangkan korang lama berada di luar negara, kemudian pulang ke rumah dan dapati suasana sepi dan tiada siapa pun di rumah korang tu. Yang ada hanya sekeping nota yang memberitahu supaya menyuruh korang jangan menyiasat apa yang sedang berlaku. Apa tindakan korang? Jom selami misteri disebalik kesemua kejadian misteri ini.
Ultratron (PS4, PS3, PS Vita)

Game bergenrekan shooter ini membawa korang di mana kesemua manusia telah dibunuh dan hanya korang seorang sahaja yang terselamat. Jadi manusia separa robot dan misi korang mudah! Balas dendam bagi pihak manusia dan hapuskan kesemua robot-robot jahat ini. Upgrade segala macam kemudahan bagi membolehkan korang menghadapi serangan-serangan robot yang jahat ini.
Nobunaga’s Ambition: Souzou (PS Vita)

Kembali ke zaman era peperangan Jepun kuno, game bergenrekan strategy turn based ini memerlukan korang menggunakan strategi yang terbaik bagi menawan kubu-kubu musuh. Pilih askar dan panglima yang terbaik bagi merealisasikan impian korang menjajah dan menawan kesemua musuh-musuh korang.
Patapon 3 (PS Vita)

Game cute, comel dan penuh dengan keriangan ini merupakan game dari developer SCE Japan Studio. Game bergenrekan rhythm game ini memerlukan korang memukul gendan dan menyanyi sebelum serangan di lakukan. Watak-watak yang comel, sentiasa menjerit “Pata Pata Pata Pon” memang menciut hati. Setiap rentak dan irama perlu dilakukan dengan betul bagi memastikan korang mendapat serangan yang maksimum.
Prince of Persia: The Forgotten Sands (PS3)
https://www.youtube.com/watch?v=gYwy0gSsRfg
Kesinabungan dari siri Prince Of Persia: The Sands Of Time, kali ini membawa pengembaraan The Prince yang menuju ke negara jajahan abangnya iaitu Malik untuk belajar mengenai selok belok pemerintahan. Namun apabila tiba di istana Malik, berlaku kekecohan dan kerajaan Malik di serang. Terokai pengembaraan The Prince dalam usaha menyelamatkan abangnya Malik.
So, amacam guys? Teruja tak? Hmm sabarlah, tunggu Abah review game-game ini nanti.
ADIOS!!


SFV: Gadis Jiu-Jitsu Elektrik Tunjuk Skill Lah!

Setelah di leak beberapa hari lepas, akhirnya Capcom announced Laura Matsuda di Brazil Game Show! Jom layan aksi minah ni sekejap!

Bagi peminat francais Street Fighter mesti teringat kat Sean Matsuda dalam Street Fighter: Third Strike. Mungkinkah diorang nih Matsuda bersaudara?

Pepehalpon, gadis Jiu-Jitsu Brazil ini mempunyai moveset situational yang menarik disertakan dengan command grab moves yang gile lincah kadok dan kuasa elektrik dalam bentuk projectile dan contact! Gile babeng!
Kalau korang rasa dia nih kene dimainkan secara turtle macam Blanka hanya sebab dia berkuasa elektrik, korang silap! Laura ni memerlukan korang bermain secara aggressive and in your face, untuk reveal her true potential! Dan mixup projectile dan grab dia sangat menarik! Tak sabar kitorang nak cuba!


Tarikh Pelancaran Ghost of Tsushima Diumumkan, Saksikan Trailer Dan Screenshot Terbaru

Setelah sekian lama kita menantikan, akhirnya Sony Interactive Entertainment dan Sucker Punch Productions telah mengumumkan tarikh pelancaran untuk game Samurai yang ditunggu ramai.
Ghost of Tsushima akan dilancarkan pada 26 Jun 2020, eksklusif untuk PS4.
Dalam blogpost terbaru di laman web PlayStation, mereka telah mendedahkan banyak butiran baharu untuk game ini seperti tarikh pelancaran, trailer story, screenshot dan beberapa edisi yang akan dipasarkan.
Jom layan trailer story terbaharu ini:

Dalam trailer ini, kita dapat saksikan protagonis, bernama Jin Sakai, sebagai seorang Samurai yang telah tewas dan menjadi “hantu”, ingin membalas dendam terhadap tentera Mongol, diketuai keluarga Khan, yang telah melanggar tanah air mereka.
Di bawah adalah beberapa screenshot yang dapat kita lihat daripada trailer ini:

Selain itu, edisi yang akan dipasarkan juga telah didedahkan — iaitu Digital Deluxe Edition, Special Edition, dan Collectors Edition. Korang boleh dapatkan info lanjut tentang edisi-edisi ini di sini.
Sekali lagi, Ghost of Tsushima akan dilancarkan pada 26 Jun 2020, eksklusif untuk PS4.


3 Lagi Game Ditambah Ke Dalam Koleksi Game Segera PlayStation Untuk Mac Ini!

PlayStation Asia menawarkan tiga lagi game percuma eksklusif untuk pelanggan PlayStation Plus bersama-sama dengan enam game percuma lain!

Berikut adalah tiga game tambahan eksklusif pada bulan ini:
Stories: The Path of Destinies (PS4)

Reynardo, seorang musang yang handal berlawan mengembara dan menempuh segala cabaran demi mengetahui takdirnya dalam game action RPG ini.
Invisible, Inc. (PS4)

Teringin nak jadi pengintip taktikal ala-ala James Bond atau Solid Snake? Anda berpeluang menjadi ejen Invisible dan menyelinap masuk ke dalam korporat paling berbahaya di dunia!
Disgaea 5: Alliance of Vengeance (PS4) (dari 27 Mac hingga 9 April)

Membalas dendam ialah satu tujuan bagi enam Overlords of Netherworlds iaitu Killia, Seraphina, Usalia, Red Magnus, Christo dan Zeroken untuk mengalahkan musuh terbesar mereka, Void Dark.
Stories: The Path of Destinies (PS4) dan Invisible, Inc. (PS4) kini sudah berada di PlayStation Asia Store sehingga 29 Mac. Belum dapatkan lagi game percuma lain? Klik di sini untuk enam game percuma PlayStation Plus untuk bulan Mac.


Game Mobile Star Wars Baru Dari Zynga Akan Dilancarkan Tahun Ini, Tapi Masih Tiada Info Diketahui

Francais Star Wars sememangnya semakin garang dalam memperluas katalog game mereka. Selain untuk PC dan konsol, platform mobile juga tidak ketinggalan untuk mendapatkan kandungan Star Wars.
Dalam laporan kewangan terbaharu (via Gamespot), Zynga menyatakan yang mereka sedang membangunkan sebuah game mobile Star Wars dan bakal dilancarkan pada tahun ini, yang mana pelancaran secara berperingkat (soft launch) akan bermula pertengahan tahun ini.
Zynga tidak mahu meletakkan sebarang janji kukuh, namun mereka mengatakan yang ia mungkin mendapat pelancaran penuh di seluruh dunia sekitar hujung tahun ini.
Apa yang membuatkan ramai berteka-teki adalah Zynga sehingga kini masih belum mendedahkan sebarang butiran tentang game ini. Apakah judulnya, genre, latar masa, atau game yang bagaimana yang mereka sedang bangunkan ini — semuanya masih misteri.
Ini merupakan kali pertama syarikat gaming mobile besar itu membangunkan berdasarkan francais Star Wars, namun ia bukanlah kali pertama mereka membikin game dari francais-francais besar. Antara game yang studio yang cukup sinonim dengan Farmville itu pernah keluarkan adalah Harry Potter: Puzzles & Spells dan Game of Thrones: Slots Casino.


Tarikh The Evil Within 2 Tiba Kepasaran Malaysia Diumumkan!

Kembali beraksi sebagai Sebastian Castellanos dalam dunia yang cukup gila!

Sony Interactive Entertainment telah mengumumkan bahawa The Evil Within 2 bakal diterbitkan untuk pasaran Malaysia pada 13 Oktober kelak dengan harga RM229 untuk keluaran fizikal.
Dibangunkan oleh Shinji Mikami dan pasukannya, pasti ramai yang menanti siri ke-2 game survival horror ini. Mengembalikan protagonis dari game asal, Sebastian kini berada dalam keadaan paling sukar dalam hidupnya. Berpeluang untuk menyelamatkan anak perempuannya, Sebastian terpaksa kembali ke dunia yang psychorrordelic (psycho + horror + psychedellic).
The Evil Within 2 bakal diterbitkan untuk PC, PlayStation 4 dan Xbox One.
The Evil Within 2 Perkenal Salah Satu Musuh Yang Bakal Dihadapi – Puaka Wanita Berkepala Tiga!


Dapatkan Remake Metroid II: The Return Of Samus Percuma!

Projek indie ini dilaksanakan oleh peminat-peminat siri Metroid dan ia memperkenalkan pelbagai upgrade yang mengkagumkan! Kualiti setaraf dengan developer berpengalaman!

Projek naik taraf Metroid II ini telah diberi nama Project AMR2 menggabungkan gameplay dari Metroid: Zero Mission dan juga Super Metroid yang mempunyai aksi yang pantas dan pelbagai ciri-ciri moden dan berguna seperti:

Konsep misi dari Metroid Zero
Sistem peta
AI yang diperbaharui
Mini boss
Kawasan eksplorasi baru
Pertarungan yang lebih sengit dan mencabar
Beam sistem baru
Grafik yang dilukis semula sepenuhnya
Penceritaan yang lebih teratur
Soundtrack yang mantap!

Jadi jangan lepaskan peluang dapatkan fan-made Metroid II ini, dan download dari MediaFire, FileDropper atau Torrent.
Dapatkan game ini segera kerana kemungkinan besar projek ini akan ditutup oleh Nintendo tidak lama lagi.


CD Projekt Red Dedahkan Mereka Sedang Bangunkan 3 Game Dalam Universe Cyberpunk 2077

Korang ingat studio dari Poland ini hanya sedang bangunkan satu game Cyberpunk 2077 saja? Oh, ternyata korang silap!
CD Projekt Red telah mendedahkan bahawa mereka sedang membangunkan tiga buah game berbeza yang mana ketiga-tiganya berada dalam universe Cyberpunk 2077 yang sama.
Game pertama yang sedang dibangunkan semestinya ialah Cyberpunk 2077 yang akan dikeluarkan pada April tahun hadapan — ya, game yang ada Keanu Reeves itu.
Game kedua pula ialah sebuah game multiplayer berasingan (standalone) yang bermungkinan besar akan dilancarkan berdekatan dengan pelancaran Cyberpunk 2077. Ini mungkin agak mengejutkan memandangkan sebelum ini mengatakan yang mereka tidak pasti sama ada Cyberpunk 2077 akan ada multiplayer ataupun tidak. Rupanya mereka ingin bawakan satu game multiplayer secara berasingan.
Game ketiga yang sedang dibangunkan mereka juga agak menarik. Ia merupakan game AAA yang dikatakan sebagai “satu projek yang sangat besar dan inovatif”, dan mungkin akan dilancarkan pada 2021.

Semakin tak sabar nak lihat apakah yang akan disajikan oleh CD Projekt Red melalui ketiga-tiga game akan datang mereka ini, ya tak?
Cyberpunk 2077 akan dilancarkan pada 16 April 2020 untuk PC, PS4 dan Xbox One.
Sumber: Destructoid


Walau Dikritik, Filem Assassin’s Creed Berjaya Mengaut Keuntungan Box Office Antarabangsa!

Filem Assassin’s Creed tetap mengungguli pasaran box office di seluruh dunia dengan mengutip keuntungan sebanyak $150 juta (RM669 juta) dalam masa tiga minggu sejak tayangan dibuka.

Assassin’s Creed baru sahaja ditayangkan di UK pada 1 Januari dan filem ini menjadi filem nombor 1 di UK dengan pulangan £5.3 juta (RM29 juta).
Filem ini berjaya tergolong dalam tiga filem utama di pasaran filem antarabangsa iaitu pada tangga pertama untuk Mexico dan Russia, tangga kedua di Itali dan ketiga untuk Perancis dan Jerman.
Menurut laporan kiraan Box Office Mojo, Assassin’s Creed sudah menerima secara keseluruhan $50,265,744 (RM224,260,616) di AS (sampai pada 9 Januari). Pada pembukaan semasa hujung minggu, filem ini mengaut sebanyak $10.3 juta (RM45.9 juta) di negara itu sahaja.
Untuk pasaran di luar negara, filem ini berjaya mengumpul sebanyak $98.6 juta (RM439.9 juta) dan jumlah untung terkumpul untuk filem ini ialah sebanyak $148,832,193 (RM664,014,829) dan untung terkumpul itu selari dengan bajet Ubisoft.
Walaupun filem Assassin’s Creed dibenci oleh pengkritik filem, filem ini masih lagi menjana wang lumayan di box office antrabangsa.
Filem Assassin’s Creed sudah ditayangkan di AS pada 20 Disember 2016 dan di Malaysia pada 22 Disember 2016. Filem ini masih lagi menunggu giliran untuk ditayangkan di Brazil, Korea Selatan dan Sweden pada minggu ini. Pada bulan Mac pula, filem ini bakal ditayangkan di China dan Jepun.
Mahu tahu apa pendapat kami tentang filem Assassin’s Creed? Bacalah review JomGaming untuk filem Assassin’s Creed.


Horizon Forbidden West: Ular Gergasi Digelar Slitherfang, Ini Gameplay Melawannya

Dalam satu trailer pendek minggu lalu, Guerrilla Games ada memperlihatkan beberapa beberapa Machine yang bakal dibawakan ke dalam Horizon Forbidden West, dan paling menarik perhatian ramai adalah seekor ular gergasi yang belum pernah dilihat sebelum ini.
Terkini, ketika tampil secara eksklusif dalam majalah Game Informer, butiran mengenai ular gergasi ini telah dikongsikan.
Haiwan-robotik terbaharu ini diberi nama Slitherfang, dan korang boleh saksikan video di bawah, yang mana kita dapat lihat Aloy bertarung melawannya.

Slitherfang Combat Sneak Peak #HorizonForbiddenWest pic.twitter.com/5LBXsB9DW6— Gamers Dr. (@CptnCAS) December 27, 2021

Slitherfang mampu memuntahkan arus asid yang dikumpulkan dari tangki yang terletak di tekaknya. Disebabkan asid itu boleh dimuntahkan dari jarak yang agak jauh, pemain perlu memusnahkan tangki tersebut secepat mungkin agar lebih mudah melancarkan serangan.
Selain itu, ekornya juga berbahaya. Ia boleh mengeluarkan semacam petir yang boleh memberikan kesan elektrik kepada Aloy. Lebih menarik, ekor itu sebenarnya rapuh, dan pemanah yang handal mampu untuk mencabutkan dari badan Slitherfang, dan kemudiannya menggunakan ekor itu untuk menghentam tuan badannya.
Tidak cukup dengan itu, duri-duri yang melindungi leher Slitherfang juga amat berbahaya. Ia juga mampu mengeluarkan renjatan yang berupaya membekukan pergerakan Aloy seketika, dan membuatkan para pemain lebih terdedah kepada bahaya.

Horizon Forbidden West akan dilancarkan untuk PS5 dan PS4 pada 18 Februari 2022.


Kiev Major 2017: Tahniah OG! 4 Kali Juara Valve Major, Bawa Pulang Trofi Mystic Staff!

Grand final The Kiev Major diakhiri dengan pertarungan antara VIRTUS PRO degan OG DOTA 2. Berikut adalah highlights daripada kelima-lima perlawanan. Sengit gila!

Virtus.Pro Line-up;
Lil – Support
9pasha – Offlane
RAMZES666 – Carry
No[o]ne – Mid
Solo – Support

OG DOTA2 Line-up;
Ana – Mid
N0tail – Carry
s4 – Support
JerAx – Offlane
Fly – Support

Perhatikan video highlights bahagian 1 & 2 yang dikongsi oleh Dota Digest, menunjukkan kelima-lima perlawanan yang terbahagi kepada dua bahagian.
https://www.youtube.com/watch?v=CC0o21WvBb0&t=19s
https://www.youtube.com/watch?v=-eyYvKeq5es
GAME 1
Pada awalnya perlawanan dimulakan dengan drafting yang bagi penulis sangat pelik. Kombinasi antara skill mereka dengan mempertaruhkan Area of Effect (AOE) damage tetapi jika tersilap langkah untuk memulakan peperangan ia boleh membawa kekalahan.
Pada awal game Invoker (Ana) menunjukkan farming yang sangat lambat sehinggakan dikomen oleh spectator. Namun, ini disebabkan oleh gank yang sentiasa berlaku di Mid Lane. Walaubagaimanapun, Terrorblade (N0tail) berada di bottom lane dan sukar mendapatkan item kerana tidak mendapat farming yang secukupnya. Walaupun Phoenix (Fly) dikenali sebagai support yang berpotensi untuk mengacau pasukan VP daripada early farming, namun Terrorblade berada di posisi yang sukar untuk farm kerana Magnus (9pasha) yang sering mengasak.
Ganks yang dilakukan oleh Batrider (s4) tidak memuaskan dan menyebabkan mereka sentiasa gagal wipeout Virtus Pro. Oleh itu, Magnus dengan Reverse Polarity pada minit ke 33:55 menunjukkan gank yang paling diingati dan membantu VP membedil 4 hero OG. Namun, OG membuat comeback selepas beberapa war pada minit ke-43
apabila Terrorblade selesai menerima key item iaitu Eye of Skadi dan carry OG mula perform pada masa ini. Biarpun begitu, Virtus Pro menghadapi satu kelebihan kerana Slark (RAMZES666) mencecah level 25 dan Terrorblade dan Invoker masih underlevel lagi.
Dengan semua huru-hara itu, kemenangan Game 1 di Pusingan Akhir Kiev Major jatuh kepada OG DotA 2!
GAME 2
Perlawanan kedua menampakkan drafting sedikit berani dengan mempertaruhkan Templar Assassin (Ana) bagi menentang Ursa di mid lane. Namun, Ursa berjaya mendominasi TA pada awal perlawanan. Menilai drafting daripada OG, agak pelik apabila Fly membuat keputusan untuk membiarkan N0tail menggunakan Spectre kerana ia hero late game.

OG dilihat masih kekal bertahan dengan memenangi lanes pada 10 minit terawal namun berbalas kekalahan pada minit ke-19 apabila S4 (Batrider) melakukan kesilapan besar, tidak berjaya menangkap sesiapa pun untuk ulti. Spectre pula memulakan ulti namun tak cukup berkesan mengganggu konsentrasi VP. Lebih kronik, Ana ditimpa permastun dan tewas dengan segera.

Pada minit ke-27, N0tail tidak berupaya berbuat apa-apa kerana dikepung dan ahli pasukan OG menunjukkan prestasi kurang memuaskan dengan penggunaan kuasa yang gagal menimpakan apa-apa impak ke atas VP. Penggunaan buyback yang tidak memberi apa-apa kelebihan memaksa OG menyerahkan mid dan bottom barracks sebelum memanggil GG pada minit ke-35 untuk Game 2.
GAME 3
Pada perlawanan ketiga, OG dilihat lebih berhati-hati apabila Fly bertindak ban Ursa dan memilih Magnus (s4) sekali gus menutup peluang VP untuk melaksanakan taktikal yang sama.
Dengan adanya Magnus dalam formasi, OG lebih berani menggunakan pendekatan berbeza, mengutamakan hero-hero dengan magic damage tertinggi seperti Phoenix (Fly), Elder Titan (Jerax), Storm Spirit (Ana) dan Medusa (N0tail) sebagai tonggak utama formasi itu.
VP pula lebih gagah formasinya, mempertaruhkan Dragon Knight, Lifestealer, Axe dan Night Stalker diikuti Warlock melengkapkan kekuatan line up itu. Ia terbukti berkesan apabila VP mempunyai kelebihan net worth yang tinggi, memusnahkan line up OG.
Panggilan daripada Solo meletakkan Lil yang roaming membantu core hero VP mencerminkan dominasi pasukan Rusia itu ke atas OG lalu mendengarkan panggilan GG dengan markah akhir 32-12 untuk Game 3.
GAME 4
Legenda Major tidak akan sesekali menyerahkan Trofi Mystic Staff kepada pasukan Rusia itu dengan mempertaruhkan draft lebih kompleks, mengutamakan hero-hero yang lebih fleksibel. S4 lebih selesa dengan Enigma, Ana dengan Ember Spirit, Jerax dengan Earth Spirit, Fly dengan Warlock manakala N0tail melengkapkan kekuatan formasi itu dengan Terrorblade.
VP cuba melawan dengan menambahkan Magnus di line up untuk membendung kemusnahan team mereka dan Silencer sebagai core hero. Akan tetapi, strategi itu tidak berkesan kerana OG lebih dominasi dengan laning phase dan lebih mengagumkan pada minit ke-17 mereka sudah berani untuk menakluk Aegis.
OG terus menggasak dan mengambil kesempatan akan kelemahan draft VP, meluncur laju untuk memusnahkan barracks dan memecahkan shrine lalu mengawal keseluruhan perlawanan.
Pada minit ke-33 N0tail menyinar dengan right click, memaksa buyback dari VP dan dengan mudahnya menewaskan line up mereka. CM gagal melaksanakan ulti, Silencer pula tidak memberikan apa-apa impak dalam perlawanan pada Game 4 ini. Disebabkan kelebihan itu, OG berjaya memaksa VP meneruskan perlawanan kelima, menentukan pemilik Trofi Mystic Staff yang sebenarnya.
GAME 5
Perlawanan penentuan menghangatkan suasana Palace of Arts, Kiev apabila penonton rata-ratanya menaruh sokongan terhadap Virtus Pro yang mewakili Negara Bebas Komanwel (CIS).

Fasa drafting begitu mendebarkan dan boleh dilihat tension hadir daripada VP yang membuat keputusan untuk ban Naga dan Terrorblade, dua hero OG yang acap kali digunakan. OG membalas, membuat pilihan taktikal pertahanan iaitu Treant Protector (Jerax) dan Dazzle (Fly) sebagai support. Melengkapkan draft ini ialah Timbersaw (N0tail), Troll Warlord (Ana) dan Centaur (s4).

VP pula hadir dengan draft lebih agresif, mengutamakan Alchemist (Ramzes666) dan Outworld Devourer (Noone-). Offlaner mereka, Pasha selesa dengan Legion Commander manakala kedua support ialah Warlock (Solo) dan Enchantress (Lil). Taktik ini dilihat berisiko kerana Enchantress adalah hero paling vulnerable di fasa akhir perlawanan.

Perlawanan dimulakan, VP membuat langkah bijak dengan build Alchemist yang lebih kepada fighting style dan ia berkesan sehingga ke minit ke-20 di mana mereka di depan dengan markah 10-2. OG kerap kali cuba mengasak VP dengan smoke dan melawan Roshan namun gagal.

Bagaimanapun, ini semua berubah apabila tiba minit ke-40 di mana Troll Warlord cukup gagah untuk melawan Alchemist. VP tersilap besar apabila ditangkap ketika melarikan diri. Dengan bilangan stun tak terkira dari Troll disertai ulti menakjubkan dari Jerax, OG dilihat selesa membuat comeback buat pertama kalinya.

Perlawanan diteruskan dan Ana melengkapkan item terakhir dengan Skadi dan Butterfly, memukul Alchemist tanpa berbalas kecederaan. Rentak itu diteruskan sehingga OG berjaya memusnahkan kesemua barracks pada minit ke-60, memastikan mega creeps terhasil. VP yang tidak berdaya mempertahankan base mereka memanggil GG dengan segera pada Game 5 dan memberi peluang kepada OG menawan Trofi Mystic Staff dan rekod kemenangan di Valve Major sebanyak empat kali. Syabas OG!

Apa yang tinggal seterusnya ialah Aegis of the Immortal yang perlu ditawan ketika The International 7 tahun ini. Mampukah mereka memenanginya? Sama sama kita nantikan!
Gambar utama: Wykrhm Reddy


Aplikasi Apple Store Kini Memaksa Game Yang Mempunyai Loot Boxes Untuk Mendedahkan Item Mereka

Apple mungkin membuat keputusan mengikut isu semasa, kini memerlukan kesemua game di App Store yang mempunyai loot boxes untuk mendedahkan kemungkinan item-item yang akan diterima oleh pembeli.
“Aplikasi yang menawarkan ‘loot boxes’ atau mekanisme lain yang juga menawarkan item maya secara rawak semasa pembelian mesti mendedahkan sebarang kemungkinan setiap jenis item yang akan diterima oleh pembeli.”
Pendedahan secara paksa itu adalah sesuatu yang China sudah lakukan kepada semua game, melalui undang-undang sejak bulan Mei lalu.
Ianya agak menarik untuk melihat sama ada platform-platform lain akan mengikut jejak langkah Apple. Middle-earth: Shadow of War ialah satu lagi game terkenal yang menampilkan ciri loot boxes.

Loot boxes, sama ada ia merupakan satu bentuk perjudian atau tidak, ia merupakan topik yang hangat buat masa ini. Malah UK Gambling Commission juga memandang serius terhadap perkara tersebut, begitu juga dengan Belgian Gambling Commission.
Di Hawaii, wakil Demokratik, Chris Lee dalam kenyataannya di sidang media yang lalu menggelarkan Star Wars Battlefront 2 sebagai “Star Wars bertemakan kasino online yang dicipta untuk menarik kanak-kanak dalam membelanjakan wang.”
Star Wars Battlefront 2 menjadi pemangkin kepada kebangkitan isu loot boxes. Tapi ini bukanlah kes berkaitan dengan sifat sistem loot boxes itu sendiri. Tapi ia lebih kepada masalah kandungan yang diberikan kepada pemain untuk mereka terus maju dan berkembang dalam permainan.
Sebuah sistem yang penuh dengan ketamakan yang jauh tersasar dari landasannya dalam sebuah produk dengan bayaran harga penuh. Dan reaksinya telah menaikkan kemarahan gamers. Sangat serius sehinggakan EA terpaksa menggantung sistem loot boxes buat sementara waktu. EA pernah berkata microstransaction akan kembali dalam Star Wars Battlefront 2, tapi bila? Kita tidak tahu.